
LIITE I

VALMISTEYHTEENVETO 

1.	LÄÄKEVALMISTEEN NIMI

ADCIRCA 20 mg tabletti, kalvopäällysteinen


2.	VAIKUTTAVAT AINEET JA NIIDEN MÄÄRÄT

Yksi kalvopäällysteinen tabletti sisältää 20 mg tadalafiilia. 

Apuaine, jonka vaikutus tunnetaan 

Yksi kalvopäällysteinen tabletti sisältää 233 mg laktoosia (monohydraattina).

Täydellinen apuaineluettelo, ks. kohta 6.1.


3.	LÄÄKEMUOTO

[bookmark: _Hlk161751853]Tabletti, kalvopäällysteinen (tabletti).

Kalvopäällysteiset tabletit (12,09 mm x 7,37 mm) ovat oransseja, mantelinmuotoisia ja niissä on toisella puolella merkintä ”4467”.


4.	KLIINISET TIEDOT

4.1	Käyttöaiheet

Aikuiset

Koholla olevan keuhkovaltimopaineen (pulmonary arterial hypertension eli PAH) hoitoon parantamaan niiden potilaiden toimintakykyä, joiden toiminnallinen WHO-luokka on II tai III (ks. kohta 5.1). 

Valmisteen teho on osoitettu potilailla, joilla on idiopaattinen PAH (IPAH) sekä potilailla, joilla on sidekudossairauden (kollagenoosin) aiheuttamaan verisuonisairauteen liittyvä PAH. 

Pediatriset potilaat

Vähintään 2 vuoden ikäisten pediatristen potilaiden koholla olevan keuhkovaltimopaineen (pulmonary arterial hypertension eli PAH) hoitoon, joiden toiminnallinen WHO-luokka on II tai III

4.2	Annostus ja antotapa

Hoidon saa aloittaa ja valvoa vain koholla olevan keuhkovaltimopaineen hoitoon perehtynyt lääkäri.

Annostus

Aikuiset
Suositusannos on 40 mg (kaksi x 20 mg:n kalvopäällysteistä tablettia) kerran vuorokaudessa. 

Pediatriset potilaat (ikä 2 v  – 17 v)
Ikä‑ ja painoluokkiin perustuvat, kerran vuorokaudessa otettavat suositusannokset pediatrisille potilaille on ilmoitettu jäljempänä. 

	Pediatrisen potilaan ikä ja/tai paino
	Suositeltu vuorokausiannos ja hoito‑ohjelma

	Ikä ≥ 2 v
          Paino ≥ 40 kg
          Paino < 40 kg
	
40 mg (kaksi 20 mg:n tablettia) kerran päivässä
20 mg (yksi 20 mg:n tabletti tai 10 ml oraalisuspensiota, 2 mg/ml tadalafiilia*) kerran päivässä


* Oraalisuspensiota on saatavilla pediatrisille potilaille, joiden tarvitsema annos on enintään 20 mg ja jotka eivät pysty nielemään tabletteja.

Kliinisistä tutkimuksista ei ole saatavilla tietoja farmakokinetiikasta tai tehosta < 2‑vuotiailla potilailla. Sopivinta ADCIRCA-annosta 6 kuukauden – < 2 vuoden ikäisille lapsille ei ole varmistettu. Siksi ADCIRCA-lääkevalmistetta ei suositella tälle ikäryhmälle.

Viivästynyt annos, väliin jäänyt annos tai oksentelu
Jos ADCIRCA‑annos viivästyy mutta otetaan vielä samana päivänä, seuraavat annokset otetaan tavanomaiseen aikaan. Potilas ei saa ottaa ylimääräistä annosta, jos annos jää väliin. 

Potilas ei saa ottaa ylimääräistä annosta oksentamisen jälkeen.

Erityisryhmät

Iäkkäät potilaat
Annoksen muuttaminen iäkkäillä potilailla ei ole tarpeen.

Munuaisten vajaatoiminta 

Aikuiset ja pediatriset potilaat (2–17 v, paino vähintään 40 kg)
Lievää tai keskivaikeaa munuaisten vajaatoimintaa sairastaville potilaille suositeltu aloitusannos on 20 mg kerran vuorokaudessa. Annos voidaan suurentaa 40 mg:aan kerran vuorokaudessa yksilöllisen tehon ja siedettävyyden mukaan. Vaikeaa munuaisten vajaatoimintaa sairastaville potilaille ei suositella tadalafiilia (ks. kohdat 4.4 ja 5.2).

Pediatriset potilaat (2–17 v, paino alle 40 kg)
Jos potilas painaa < 40 kg ja hänellä on lievä tai keskivaikea munuaisten vajaatoiminta, suositeltu aloitusannos on 10 mg kerran vuorokaudessa. Annos voidaan suurentaa 20 mg:aan kerran vuorokaudessa yksilöllisen tehon ja siedettävyyden perusteella. Tadalafiilia ei suositella potilaille, joilla on vaikea munuaisten vajaatoiminta (ks. kohdat 4.4 ja 5.2).

Maksan vajaatoiminta

Aikuiset ja pediatriset potilaat (2–17 v, paino vähintään 40 kg)
Koska lievää tai keskivaikeaa maksakirroosia (Child-Pugh luokka A ja B) sairastavista potilaista on vain rajallisesti kliinistä kokemusta, voidaan harkita 20 mg:n aloitusannosta kerran vuorokaudessa.

Pediatriset potilaat (2–17 v, paino alle 40 kg) 
Jos potilas painaa < 40 kg ja hänellä on lievä tai keskivaikea maksan vajaatoiminta, aloitusannosta 10 mg kerran vuorokaudessa voidaan harkita.

Tadalafiilia määräävän lääkärin on tarkoin ja yksilöllisesti harkittava kunkin potilaan kohdalla odotettavissa oleva hyöty-haittasuhde potilaan iästä riippumatta. Vaikeaa maksakirroosia (Child-Pugh-luokka C) sairastavia potilaita ei ole tutkittu, joten tadalafiilia ei suositella tässä potilasryhmässä (ks. kohdat 4.4 ja 5.2). 

Pediatriset potilaat (ikä < 2 vuotta)
ADCIRCA-lääkevalmisteen annosta ja tehoa < 2 vuoden ikäisten lasten hoidossa ei ole varmistettu. Saatavissa oleva tieto on kuvattu kohdissa 4.8 ja 5.1.
 
Antotapa

ADCIRCA otetaan suun kautta.

Kalvopäällysteiset tabletit on nieltävä kokonaisina veden kanssa, joko ruoan kanssa tai ilman ruokaa.

4.3	Vasta-aiheet 

Yliherkkyys vaikuttavalle aineelle tai kohdassa 6.1 mainituille apuaineille.

Akuutti sydäninfarkti viimeisten 3 kuukauden aikana.

Hyvin matala verenpaine (< 90/50 mmHg).

Kliinisissä tutkimuksissa tadalafiilin osoitettiin tehostavan nitraattien verenpainetta laskevaa vaikutusta. Tämän uskotaan johtuvan nitraattien ja tadalafiilin typpioksidi/cGMP (syklinen guanosiinimonofosfaatti) -reittiin kohdistuvasta yhteisvaikutuksesta. Siksi tadalafiili on vasta-aiheinen potilaille, jotka käyttävät jotakin orgaanista nitraattia (katso kohta 4.5).

Fosfodiesteraasi 5:n (PDE5) inhibiittoreiden, mukaan lukien tadalafiili, samanaikainen käyttö guanylaattisyklaasin stimulaattoreiden, kuten riosiguaatin kanssa, on vasta-aiheinen, sillä se saattaa mahdollisesti johtaa oireiseen hypotensioon (katso kohta 4.5).

Potilaat, joilla on ei-tulehdusperäisen näköhermon etuhaaran iskeemisestä vauriosta (NAION) johtuva näön häviäminen toisessa silmässä, huolimatta siitä liitetäänkö näön häviäminen aiempaan PDE5-inhibiittorin altistukseen (katso kohta 4.4). 

4.4	Varoitukset ja käyttöön liittyvät varotoimet

Sydän ja verisuonisto

PAH-käyttöaihetta tutkineissa kliinisissä lääketutkimuksissa ei ollut mukana seuraavia sydän- ja verisuonisairauksien potilasryhmiä:

· potilaat, joilla on kliinisesti merkitsevä aortta- ja hiippaläppävika
· potilaat, joilla on sydänpussin konstriktio
· potilaat, joilla on restriktiivinen tai kongestiivinen kardiomyopatia
· potilaat, joilla on merkitsevä vasemman kammion dysfunktio
· potilaat, joilla on hengenvaarallisia sydämen rytmihäiriöitä
· potilaat, joilla on oireinen sepelvaltimotauti
· potilaat, joilla on huonossa tasapainossa oleva hypertensio. 

Koska Tadalafiilin turvallisuuteen liittyvää kliinistä tietoa ei ole käytettävissä näissä potilasryhmissä, tadalafiilia ei suositella käytettävän näille potilaille.

Keuhkoverisuoniston vasodilaattorit voivat heikentää merkittävästi keuhkojen veno-okklusiivista (PVOD) sairautta sairastavien potilaiden sydän- ja verisuonitilannetta. Koska käytettävissä ei ole kliinisiä tietoja tadalafiilin annosta veno-okklusiivista sairautta sairastaville potilaille, tadalafiilin antamista ei suositella näille potilaille. Samanaikaisen PVOD-sairauden mahdollisuus on otettava huomioon, jos tadalafiilia saavalle potilaalle ilmaantuu keuhkoödeeman löydöksiä.

Tadalafiililla on systeemisiä vasodilatoivia vaikutuksia, jotka voivat aiheuttaa ohimenevästi verenpaineen laskua. Lääkäreiden on otettava tarkoin huomioon näiden vasodilatoivien vaikutusten mahdolliset haitat potilaille, joilla on tiettyjä taustatiloja, kuten vaikea vasemman kammion ulosvirtauseste, nestevajaus, autonominen hypotensio tai matala verenpaine lepotilassa. 

Alfa1-salpaajien ja tadalafiilin samanaikainen käyttö voi joillakin potilailla johtaa oireiseen hypotensioon (ks. kohta 4.5). Siksi tadalafiilin ja doksatsosiinin samanaikaista käyttöä ei suositella.

Näkö

Tadalafiilin ja muiden PDE5-estäjien käytön yhteydessä on ilmoitettu näköhäiriöitä, kuten sentraalinen seroosi korioretinopatia (CSCR)- ja NAION-tapauksia. Useimmat sentraalinen seroosi korioretinopatia -tapaukset paranivat spontaanisti tadalafiilin käytön lopettamisen jälkeen. NAION-tapahtumaa koskevat havainnoidun tiedon analyysit viittaavat akuutin NAION-riskin kasvaneen miehillä, joilla on erektiohäiriö ja jotka ovat käyttäneet ajoittain tadalafiilia tai muita PDE5-estäjiä. Koska tämä voi olla merkityksellistä kaikille tadalafiilia käyttäneille potilaille, potilasta tulee neuvoa äkillisen näköhäiriön, näöntarkkuuden heikkenemisen ja/tai näön vääristymän yhteydessä lopettamaan ADCIRCA-valmisteen käyttö ja ottamaan välittömästi yhteyttä lääkäriin (katso kohta 4.3). Potilaita, joilla on tiedossa oleva perinnöllinen, degeneratiivinen verkkokalvon sairaus mukaan lukien retinitis pigmentosa, ei ollut mukana kliinisissä tutkimuksissa eikä ADCIRCA-valmistetta suositella näille potilaille.

Alentunut tai äkillinen kuulonmenetys

Tadalafiilin käytön jälkeen on raportoitu äkillisiä kuulonmenetystapauksia. Vaikka joissain tapauksissa oli muita riskitekijöitä (kuten ikä, diabetes, korkea verenpaine ja aiempaa kuulonmenetyshistoriaa), potilaita tulee neuvoa lopettamaan tadalafiilin käyttö ja hakeutumaan heti lääkärin vastaanotolle, mikäli ilmenee äkillistä kuulon alenemaa tai kuulonmenetystä.

Munuaisten ja maksan vajaatoiminta

Tadalafiilin käyttöä ei suositella vaikeaa munuaisten vajaatoimintaa sairastaville, koska tadalafiilin altistus (AUC) on suurentunut, kliininen kokemus rajallista ja koska dialyysin avulla ei voida vaikuttaa tadalafiilin puhdistumaan.

Tadalafiilin käyttöä vaikeaa maksakirroosia (Child-Pugh-luokka C) sairastavilla potilailla ei ole tutkittu eikä tadalafiilia siksi suositella näille potilaille.

Priapismi ja peniksen anatominen epämuotoisuus

Priapismia on ilmoitettu PDE5-estäjiä saaneilla miespotilailla. Jos potilaalla on 4 tuntia tai pitempään kestävä erektio, häntä tulee neuvoa hakeutumaan välittömästi lääkärin hoitoon. Jos priapismia ei hoideta välittömästi, seurauksena voi olla siitinkudoksen vaurio tai pysyvä potenssin heikkeneminen.

Tadalafiilia tulee antaa varoen potilaille, joilla on peniksen anatominen epämuotoisuus (kuten peniksen angulaatio, paisuvaiskudoksen fibroosi tai Peyronien tauti) tai jos potilaalla on priapismille mahdollisesti altistava sairaus (kuten sirppisoluanemia, multippeli myelooma tai leukemia).

Käyttö CYP3A4-induktorien tai -estäjien kanssa

Tadalafiilin käyttöä ei suositella potilaille, jotka käyttävät jatkuvasti CYP3A4-isoentsyymiä voimakkaasti indusoivia yhdisteitä, kuten rifampisiinia (katso kohta 4.5). 

Tadalafiilin käyttöä ei suositella potilaille, jotka käyttävät samanaikaisesti CYP3A4-isoentsyymiä voimakkaasti inhiboivia yhdisteitä, kuten ketokonatsolia tai ritonaviiria (katso kohta 4.5).  

Erektiohäiriöiden hoito

Tadalafiilin ja muiden PDE5-estäjien tai muiden erektiohäiriöhoitojen samanaikaisen käytön turvallisuutta ja tehokkuutta ei ole tutkittu. Potilaita on varoitettava, ettei ADCIRCA-valmistetta tule käyttää yhdessä näiden lääkeaineiden kanssa.

Prostasykliini ja sen analogit

Tadalafiilin käytön tehoa ja turvallisuutta samanaikaisen prostasykliinin tai sen analogien käytön yhteydessä ei ole tutkittu kontrolloiduissa kliinisissä tutkimuksissa. Näin ollen varovaisuutta suositellaan, jos näitä annetaan samanaikaisesti.

Bosentaani

Tadalafiilin tehoa ei ole lopullisesti osoitettu bosentaanilääkitystä saaville potilaille (ks. kohdat 4.5 ja 5.1).

Laktoosi

ADCIRCA sisältää laktoosimonohydraattia. Potilaiden, joilla on harvinainen perinnöllinen galaktoosi-intoleranssi, täydellinen laktaasinpuutos tai glukoosi-galaktoosi-imeytymishäiriö, ei pidä käyttää tätä lääkettä.

Natrium

Tämä lääkevalmiste sisältää alle 1 mmol natriumia (23 mg) per tabletti eli sen voidaan sanoa olevan ”natriumiton”.

4.5	Yhteisvaikutukset muiden lääkevalmisteiden kanssa sekä muut yhteisvaikutukset

Muiden lääkevalmisteiden vaikutukset tadalafiiliin

Sytokromi P450:n estäjät

Atsolirakenteiset sienilääkkeet (mm. ketokonatsoli)
Ketokonatsoli (200 mg/vrk) suurensi tadalafiilin (10 mg) kerta-annokseen liittyvän AUC-arvon kaksinkertaiseksi ja Cmax-arvoa 15 % verrattuna vastaaviin arvoihin pelkkää tadalafiilia annettaessa. Ketokonatsoli (400 mg/vrk) suurensi tadalafiilin (20 mg) kerta-annokseen liittyvän altistuksen (AUC) nelinkertaiseksi ja Cmax-arvoa 22 %. 

Proteaasi-inhibiittorit (mm. ritonaviiri)
Proteaasi-inhibiittori ritonaviiri (200 mg 2:sti vuorokaudessa), joka on CYP3A4-, CYP2C9-, CYP2C19- ja CYP2D6- inhibiittori, suurensi tadalafiilin (20 mg) kerta-annokseen liittyvän altistuksen (AUC) kaksinkertaiseksi, mutta ei vaikuttanut Cmax-arvoon. Ritonaviiri (500 mg tai 600 mg 2:sti vuorokaudessa) suurensi tadalafiilin (20 mg) kerta-annokseen liittyvää altistusta (AUC) 32 % ja pienensi Cmax-arvoa 30 %. 

Sytokromi P450:n induktorit

Endoteliini-1 reseptorin salpaajat (mm. bosentaani)
Bosentaani on CYP2C9:n ja CYP3A4:n substraatti ja keskivahva CYP3A4:n, CYP2C9:n ja mahdollisesti CYP2C19:n induktori. Bosentaanin annoksella 125 mg kahdesti vuorokaudessa tadalafiilin (40 mg kerran vuorokaudessa) systeeminen altistus pieneni 42 % ja Cmax-arvo 27 % annettaessa bosentaania toistuvasti yhtä aikaa tadalafiilin kanssa. Tadalafiilin tehoa bosentaania jo saavilla potilailla ei ole lopullisesti osoitettu (ks. kohdat 4.4 ja 5.1). Tadalafiili ei vaikuttanut bosentaanin tai sen metaboliittien altistukseen (näiden AUC- ja Cmax-arvoihin). Tadalafiilin ja muiden endoteliini-1 reseptorin salpaajien yhteiskäytön turvallisuutta ja tehoa ei ole tutkittu.

Antimykobakteerilääkkeet (mm. rifampisiini)
CYP3A4:n induktori rifampisiini (600 mg vuorokaudessa) pienensi tadalafiilin AUC-arvoa 88 % ja Cmax-arvoa 46 % verrattuna yksinään annetun tadalafiilin (10 mg) AUC- ja Cmax-arvoihin. 

Tadalafiilin vaikutukset muihin lääkevalmisteisiin

Nitraatit
Kliinisissä tutkimuksissa tadalafiilin (5 mg, 10 mg ja 20 mg) osoitettiin tehostavan nitraattien verenpainetta laskevaa vaikutusta. Tämä yhteisvaikutus kesti yli vuorokauden (24 tuntia) eikä sitä enää voitu todeta kahden vuorokauden (48 tunnin) kuluttua viimeisestä tadalafiiliannoksesta. Siksi tadalafiilin anto on vasta-aiheista potilaille, jotka käyttävät jotakin orgaanista nitraattia (ks. kohta 4.3). 

Verenpainelääkkeet (mm. kalsiumkanavan salpaajat)
Alfasalpaaja doksatsosiinin (4 mg ja 8 mg/vrk) ja tadalafiilin (5 mg kerran/vrk ja 20 mg kerta-annoksena) samanaikainen käyttö tehostaa merkitsevästi doksatsosiinin aiheuttamaa verenpaineen laskua. Tämä vaikutus kestää vähintään 12 tuntia ja voi aiheuttaa oireita, mm. pyörtymistä. Siksi tadalafiilin ja doksatsosiinin yhteiskäyttöä ei suositella (ks. kohta 4.4). 

Yhteisvaikutustutkimuksia on tehty muutamille terveille vapaaehtoisille tutkimushenkilöille, eikä mainittuja vaikutuksia ilmoitettu alfutsosiinilla tai tamsulosiinilla. 

Kliinis-farmakologisissa tutkimuksissa tarkasteltiin tadalafiilin (10 mg ja 20 mg) vaikutusta verenpainelääkkeiden verenpainetta laskevan tehon lisääntymiseen. Tutkittavina olivat verenpainelääkkeiden pääryhmät, joita tutkittiin joko sellaisenaan tai osana jotakin yhdistelmähoitoa. Verenpaine laski enemmän potilailla, joiden verenpaine ei ollut hyvässä tasapainossa monilääkityksestä huolimatta, kuin potilailla, joiden verenpaine oli hyvin hallinnassa. Jälkimmäisten verenpaineen lasku oli erittäin pieni ja samaa luokkaa kuin terveillä henkilöillä. Samanaikaisesti verenpainelääkettä saavilla potilailla saattaa tadalafiili 20 mg aiheuttaa verenpaineen laskun, joka on yleensä vähäinen (poikkeuksena doksatsosiini, ks. edellä) eikä todennäköisesti kliinisesti merkitsevä. 

Riosiguaatti
Prekliiniset tutkimukset osoittivat additiivisen verenpaineen laskua lisäävän vaikutuksen, kun PDE5-inhibiittoreita käytettiin riosiguaatin kanssa. Kliinisissä tutkimuksissa riosiguaatin on osoitettu lisäävän PDE5-inhibiittoreiden hypotensiivista vaikutusta. Yhdistelmän myönteisistä vaikutuksista ei ole näyttöä tutkitussa populaatiossa. Samanaikainen riosiguaatin ja PDE5-inhibiittoreiden, mukaan lukien tadalafiili, käyttö on vasta-aiheista (katso kohta 4.3).

CYP1A2:n substraatit (mm. teofylliini)
Farmakokineettisia yhteisvaikutuksia ei havaittu, kun tadalafiilia (10 mg) annettiin teofylliinin (ei-selektiivinen fosfodiesteraasin estäjä) kanssa. Ainoa farmakodynaaminen vaikutus oli sydämen lyöntitiheyden pieni nousu (3,5 lyöntiä/min). 

CYP2C9:n substraatit (mm. R-varfariini)
Tadalafiililla (10 mg ja 20 mg) ei ollut kliinisesti merkitsevää vaikutusta henkilön altistumiseen (AUC-arvo) S-varfariini-isomeerille eikä R-varfariini-isomeerille (CYP2C9:n substraatti). Tadalafiili ei vaikuttanut varfariinin aiheuttamiin protrombiiniajan muutoksiin.

Asetyylisalisyylihappo
Tadalafiili (10 mg ja 20 mg) ei lisännyt asetyylisalisyylihapon aiheuttamaa vuotoajan pitenemistä.

P-glykoproteiinin substraatit (mm. digoksiini)
Tadalafiili (40 mg vuorokaudessa) ei vaikuttanut kliinisesti merkitsevästi digoksiinin farmakokinetiikkaan. 

Ehkäisypillerit
Vakaassa tilassa tadalafiili (40 mg kerran vuorokaudessa) suurensi altistumista (AUC-arvoa) etinyyliestradiolille 26 % ja Cmax-arvoa 70 %, kun ehkäisypillerin vaikutusta verrattiin plaseboon. Tadalafiili ei vaikuttanut tilastollisesti merkitsevästi levonorgestreeliin, mikä viittaa siihen, että vaikutus etinyyliestradioliin johtuu tadalafiilin estämästä sulfaatiosta suolistossa. Löydöksen kliininen merkitys on epävarma.

Terbutaliini
Suun kautta otetulla terbutaliinilla voidaan odottaa samanlaista altistumista (AUC-arvo) ja Cmax-arvon suurentumista kuin etinyyliestradiolilla, mikä todennäköisesti johtuu tadalafiilin estämästä sulfulaatiosta suolessa. Löydöksen kliininen merkitys on epävarma.

Alkoholi
Tadalafiilin (10 mg ja 20 mg) samanaikainen anto ei vaikuttanut alkoholipitoisuuksiin. Myöskään tadalafiilin pitoisuuksissa ei havaittu muutoksia, kun tadalafiilia ja alkoholia annettiin samanaikaisesti. Tadalafiili (20 mg) ei voimistanut keskimääräistä alkoholin aiheuttamaa verenpaineen laskua (0,7 g/kg tai noin 180 ml 40 % alkoholia [vodka] 80-kiloiselle mieshenkilölle). Joillakin potilailla havaittiin kuitenkin posturaalista heitehuimausta ja ortostaattista hypotensiota. Tadalafiili (10 mg) ei voimistanut alkoholin kognitiiviseen toimintaan kohdistuvia vaikutuksia.

Pediatriset potilaat

Yhteisvaikutuksia on tutkittu vain aikuisille tehdyissä tutkimuksissa.

Populaatiofarmakokinetiikan analyysin perusteella arviot näennäisestä puhdistumasta (CL/F) ja bosentaanin vaikutuksesta CL/F‑arvoon pediatrisilla potilailla ovat samaa luokkaa kuin aikuisilla PAH‑potilailla. Tadalafiiliannosta ei tarvitse muuttaa bosentaanin samanaikaisen käytön yhteydessä.

4.6	Hedelmällisyys, raskaus ja imetys

Raskaus

Raskaana olevien naisten tadalafiilin käytöstä on niukasti tietoa. Eläinkokeet eivät osoita suoria tai epäsuoria haitallisia vaikutuksia raskauteen, alkion tai sikiön kehitykseen, synnytykseen tai jälkeläisen kehitykseen synnytyksen jälkeen (katso kohta 5.3). Varotoimena on suotavaa välttää tadalafiilin käyttöä raskauden aikana.

Imetys

Saatavissa olevan farmakodynaamisen/toksikologisen tiedon perusteella tadalafiili erittyy rintamaitoon. Koska imeväiselle aiheutuvaa vaaraa ei voida sulkea pois, ADCIRCA-valmistetta ei pidä käyttää imetyksen aikana.

Hedelmällisyys

Koirilla havaittiin vaikutuksia, jotka saattavat viitata hedelmällisyyden heikentymiseen. Kahden kliinisen tutkimuksen mukaan tämä vaikutus on epätodennäköinen ihmisillä, vaikka siittiöiden määrä väheni joillakin miehillä (ks. kohdat 5.1 ja 5.3).

4.7	Vaikutus ajokykyyn ja koneiden käyttökykyyn

ADCIRCA-valmisteella on vähäinen vaikutus ajokykyyn ja koneiden käyttökykyyn. Vaikka huimauksen tunteen esiintyminen kliinisissä tutkimuksissa plasebo- ja tadalafiiliryhmissä on ilmoitusten mukaan samaa luokkaa, potilaiden tulee olla tietoisia siitä, kuinka he reagoivat ADCIRCA-valmisteeseen ennen kuin he ajavat autoa tai käyttävät koneita.

4.8	Haittavaikutukset

Turvallisuusprofiilin yhteenveto

Yleisimmin ilmoitettuja haittavaikutuksia, joita ilmoitettiin ≥ 10 %:lla potilaista tadalafiili 40 mg tutkimushaarassa olivat päänsärky, pahoinvointi, selkäkipu, dyspepsia, kuumotus, myalgia, nasofaryngiitti ja raajojen kipu. Ilmoitetut haitat olivat ohimeneviä ja yleensä lieviä tai kohtalaisia. Haittavaikutustietoja yli 75-vuotiaista potilaista on vähän.

ADCIRCA-valmisteella PAH-potilaille tehdyssä lumekontrolloidussa avaintutkimuksessa hoidettiin kaikkiaan 323 potilasta ADCIRCA-valmisteella annoksilla 2,5–40 mg kerran vuorokaudessa, ja 82 potilasta hoidettiin lumelääkkeellä. Hoito kesti 16 viikkoa. Haittatapahtumista johtuneita keskeytyksiä oli yleisesti ottaen vähän (ADCIRCA 11 %, lumelääke 16 %). Avaintutkimuksen loppuun saattaneista potilasta 357 osallistui pitkäaikaiseen jatkotutkimukseen, jossa tutkittiin 20 mg ja 40 mg vuorokausiannoksia. 

Haittavaikutustaulukko

Alla olevasta taulukosta ilmenevät kliinisen plasebokontrolloidun tutkimuksen aikana ilmoitetut haittavaikutukset ADCIRCA-valmistetta saaneilla PAH-potilailla. Taulukkoon sisältyy myös haittavaikutuksia, jotka on raportoitu kliinisissä lääketutkimuksissa ja/tai tadalafiilin tultua markkinoille erektiohäiriöiden hoitoon. Näiden haittatapahtumien ilmaantuvuudeksi on merkitty joko ”tuntematon”, koska niiden ilmaantuvuutta PAH-potilaille ei voida arvioida käytettävissä olevan tiedon valossa tai ilmaantuvuus perustuu kliinisestä plasebokontrolloidusta ADCIRCA-avaintutkimuksesta kerättyyn tietoon. 

Esiintyvyysluokitus: hyvin yleinen ( 1/10), yleinen ( 1/100, < 1/10), melko harvinainen ( 1/1 000, < 1/100), harvinainen ( 1/10 000, < 1/1 000), hyvin harvinainen (< 1/10 000), tuntematon (koska saatavissa oleva tieto ei riitä arviointiin).

	Elinjärjestelmäluokka
	Hyvin yleinen 
	Yleinen 

	Melko harvinainen 
	Harvinainen 

	Tuntematon1 

	Immuunijärjestelmä
	
	yliherkkyys-reaktiot
	
	
	angioedeema

	Hermosto
	päänsärky6
	pyörtyminen,
migreeni5
	kouristukset5,
ohimenevä muistikatkos5
	
	aivohalvaus2 (mukaan lukien aivoverenvuodot) 

	Silmät
	
	näön hämärtyminen
	
	
	ei-tulehdusperäinen näköhermon etuhaaran iskeeminen vaurio (NAION),
verkkokalvon verisuonitukos, näkökenttäpuutos, sentraalinen seroosi korioretinopatia 

	Kuulo ja tasapainoelin
	
	
	tinnitus
	
	äkillinen kuulonmenetys

	Sydän
	
	sydämentykytys2, 5
	äkillinen sydänperäinen kuolema2, 5,
takykardia2, 5
	
	epästabiili angina pectoris, kammioperäinen rytmihäiriö, sydäninfarkti2 

	Verisuonisto
	ihon punotus

	hypotensio
	hypertensio
	
	

	Hengityselimet, rintakehä ja välikarsina
	nasofaryngiitti (mukaan lukien nenän tukkoisuus, sivuonteloiden tukkoisuus ja nuha)
	nenäverenvuoto
	
	
	

	Ruoansulatuselimistö
	pahoinvointi, 
dyspepsia (mukaan lukien vatsakipu / vatsavaiva3)
	oksentelu,
gastroesofa-
geaalinen refluksi
	
	
	

	Iho ja ihonalainen kudos
	
	ihottuma

	nokkosrokko5,
hyperhidroosi (hikoilu)5
	
	Stevens-Johnsonin oireyhtymä,
eksfoliatiivinen dermatiitti


	Luusto, lihakset ja sidekudos
	myalgia, selkäkipu,
raajasärky (mukaan lukien raajojen epämiellyttävä tunne)
	
	
	
	

	Munuaiset ja virtsatiet
	
	
	hematuria
	
	

	Sukupuolielimet ja rinnat
	
	runsaat kuukautiset4 
	priapismi5, verenpurkauma peniksessä, hematospermia
	
	pitkittynyt erektio

	Yleisoireet ja antopaikassa todettavat haitat
	
	kasvojen turvotus, rintakipu2
	
	
	



(1) Tapahtumia, joita ei ole raportoitu rekisteröintitutkimuksissa ja joita ei voida arvioida käytettävissä olevien tietojen perusteella. Taulukossa olevat haittavaikutukset ovat ilmoitettu joko markkinoille tulon jälkeen tai kliinisistä tutkimuksista, kun tadalafiilia käytettiin erektiohäiriön hoitoon.
(2) Useimmilla potilailla, joilla ilmeni näitä haittatapahtumia, oli ennestään sydän- ja verisuonitautien vaaratekijöitä.
(3) Mukaan otetut MedDRA-käsitteet olivat mahavaiva, mahakipu, alavatsakipu, ylävatsakipu ja vatsavaiva. 
(4) MedDRA-käsitteistöön kuulumaton kliininen termi koskien epänormaalia/huomattavaa kuukautisvuotoa, joita ovat mm. menorragia, metrorragia, menometrorragia tai emätinvuoto.
(5) Taulukossa olevat haittavaikutukset ovat ilmoitettu joko markkinoille tulon jälkeen tai kliinisistä tutkimuksista, kun tadalafiilia käytettiin erektiohäiriön hoitoon, lisäksi esiintyvyysarvioinnit perustuvat vain yhden tai kahden potilaan ilmoittamaan vaikutukseen ADCIRCA-valmisteella tehdyssä avaintutkimuksessa.
(6) Päänsärky oli yleisimmin esiintyvä haittavaikutus. Päänsärkyä voi ilmetä hoidon alussa ja se vähenee hoidon jatkuessa.

Pediatriset potilaat

Yhteensä 51 pediatrista PAH‑potilasta (ikä 2,5–17 v) sai tadalafiilia kliinisissä tutkimuksissa (H6D‑MC‑LVHV, H6D‑MC‑LVIG). Yhteensä 391 pediatrista PAH‑potilasta (vastasyntyneistä < 18‑vuotiaisiin) sai tadalafiilia markkinoilletulon jälkeisessä havainnointitutkimuksessa (H6D‑JE‑TD01). Tadalafiilin annon jälkeen haittavaikutusten esiintymistiheys, tyyppi ja vaikeusaste olivat lapsilla ja nuorilla samaa luokkaa kuin aikuisilla. Tutkimusasetelman, otoskoon, sukupuolen, ikähaarukan ja annosten erojen takia tutkimusten turvallisuuslöydökset on eritelty jäljempänä. 

Lumekontrolloitu kliininen tutkimus pediatrisilla potilailla (H6D‑MC‑LVHV)
Satunnaistetussa, lumekontrolloidussa tutkimuksessa 35 PAH‑potilaalla (ikä 6,2–17,9 v; iän mediaani 14,2 v) yhteensä 17 potilaalle annettiin kerran vuorokaudessa ADCIRCA‑valmistetta 20 mg (keskisuuren painoluokan kohortti, ≥ 25 kg – < 40 kg) tai 40 mg (suuren painoluokan kohortti, ≥ 40 kg) ja 18 potilaalle lumelääkettä 24 viikon ajan. Yleisimmät haittatapahtumat, joita esiintyi ≥ 2:lla tadalafiilia saaneella potilaalla, olivat päänsärky (29,4 %), ylähengitystieinfektio ja influenssa (kumpaakin 17,6 %:lla) sekä nivelkipu ja nenäverenvuoto (kumpaakin 11,8 %:lla). Kuolemantapauksia tai vakavia haittatapahtumia ei ilmoitettu. Lyhytkestoisessa lumekontrolloidussa tutkimuksessa hoitoa saaneista 35 pediatrisesta potilaasta 32 aloitti 24 kuukauden pitkäkestoisen avoimen jatkovaiheen ja 26 oli seurannassa mukana loppuun asti. Uusia turvallisuussignaaleja ei havaittu.

Kontrolloimaton farmakokinetiikkatutkimus pediatrisilla potilailla (H6D‑MC‑LVIG)
Toistuvia suurenevia annoksia arvioineessa pediatrisessa tutkimuksessa 19 potilaalle (iän mediaani 10,9 v [ikähaarukka 2,5–17 v] annettiin kerran vuorokaudessa ADCIRCA‑valmistetta 10 viikon avoimen hoitovaiheen ajan (vaihe 1) ja lisäksi enintään 24 kuukauden jatkovaiheen ajan (vaihe 2). Vakavia haittatapahtumia ilmoitettiin 8 potilaalla (42,1 %). Näitä olivat kohonnut keuhkovaltimopaine (21,0 %), virusinfektio (10,5 %) ja sydämen vajaatoiminta, mahatulehdus, kuume, tyypin 1 diabetes, kuumekouristus, pyörrytys, epileptinen kohtaus ja munasarjakysta (kutakin 5,3 %:lla). Yksikään potilas ei keskeyttänyt hoitoa haittatapahtumien vuoksi. Hoidon aikana ilmenneitä haittatapahtumia ilmoitettiin 18 potilaalla (94,7 %). Yleisimpiä (≥ 5 potilaalle ilmaantuneita) olivat päänsärky, kuume, ylähengitysteiden virusinfektio ja oksentelu. Kuolemantapauksia ilmoitettiin kaksi.

Markkinoilletulon jälkeinen tutkimus pediatrisilla potilailla (H6D‑JE‑TD01)
Turvallisuustietoja kerättiin markkinoilletulon jälkeisessä havainnointitutkimuksessa Japanissa 391 pediatriselta PAH‑potilaalta (enintään 2 vuoden havainnointijakso). Potilaiden ikäkeskiarvo tutkimuksessa oli 5,7 ± 5,3 v (79 iältään < 1 v, 41 iältään 1 – < 2 v, 122 iältään 2–6 v, 110 iältään 7–14 v ja 39 iältään 15–17 v). Haittatapahtumia ilmoitettiin 123 potilaalla (31,5 %). Haittatapahtumia (≥ 5 potilaalla esiintyneitä) olivat kohonnut keuhkovaltimopaine (ilmaantuvuus 3,6 %), päänsärky (2,8 %), sydämen vajaatoiminta ja verihiutalearvon pieneneminen (kumpaakin 2,0 %:lla), nenäverenvuoto ja ylähengitystieinfektio (kumpaakin 1,8 %:lla), keuhkoputkitulehdus, ripuli ja poikkeava maksatoiminta (kutakin 1,5 %:lla) sekä maha‑suolitulehdus, proteiinihukkaa aiheuttava maha‑ ja suolisairaus ja ASAT‑arvon suureneminen (kutakin 1,3 %:lla). Vakavien haittatapahtumien ilmaantuvuus oli 12,0 % (≥ 3 potilaalla), mukaan lukien kohonnut keuhkovaltimopaine (3,6 %), sydämen vajaatoiminta (1,5 %) ja keuhkokuume (0,8 %). Kuolemantapauksia ilmoitettiin 16 (4,1 %), joista yksikään ei liittynyt tadalafiiliin.

Epäillyistä haittavaikutuksista ilmoittaminen 

On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haitta-tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.  

4.9	Yliannostus

Terveille koehenkilöille on annettu enimmillään 500 mg:n kerta-annoksia, ja erektiohäiriöpotilaille on annettu useita enimmillään 100 mg:n vuorokausiannoksia. Haittavaikutukset olivat samanlaisia kuin pienempiä annoksia käytettäessä. 
Yliannostustapauksissa on tarvittaessa ryhdyttävä tavanomaisiin tukitoimenpiteisiin. Hemodialyysi ei sanottavasti auta tadalafiilin eliminaatiota.


5.	FARMAKOLOGISET OMINAISUUDET

5.1	Farmakodynamiikka

[bookmark: G04B]Farmakoterapeuttinen ryhmä: Virtsaelinten sairauksien lääkkeet, erektiohäiriöiden hoitoon tarkoitetut lääkkeet, ATC-koodi: G04BE08.

Vaikutusmekanismi

Tadalafiili on voimakas ja selektiivinen PDE5:n estäjä. PDE5-entsyymi hajottaa syklistä guanosiinimonofosfaattia (cGMP). Koholla olevaan keuhkovaltimopaineeseen liittyy heikentynyt verisuonen endoteeliperäinen typpioksidin vapautuminen, ja siten cGMP:n pitoisuus keuhkoverisuonten sileässä lihaskudoksessa pienenee. PDE5 on keuhkoverisuoniston tärkein fosfodiesteraasi. Kun tadalafiili estää PDE5-entsyymiä, cGMP:n pitoisuus suurenee ja tästä seuraa keuhkoverisuonen sileiden lihassolujen relaksaatio ja keuhkoverisuoniston vasodilaatio. 

Farmakodynaamiset vaikutukset

In vitro ‑tutkimukset ovat osoittaneet tadalafiilin olevan PDE5:n selektiivinen estäjä. PDE5 on entsyymi, jota esiintyy siittimen paisuvaisen sileälihaskudoksessa, verisuonten ja sisäelinten sileälihaskudoksessa, luustolihaksissa, verihiutaleissa, munuaisissa, keuhkoissa ja pikkuaivoissa. Tadalafiilin PDE5:een kohdistuva vaikutus on voimakkaampi kuin muihin fosfodiesteraaseihin kohdistuva vaikutus. Tadalafiilin vaikutus on > 10 000 kertaa voimakkaampi PDE5- kuin PDE1‑, PDE2- ja PDE4- entsyymeihin, joita esiintyy sydämessä, aivoissa, verisuonissa, maksassa ja muissa elimissä. Tadalafiilin vaikutus on > 10 000 kertaa voimakkaampi PDE5- kuin PDE3-entsyymiin, jota esiintyy sydämessä ja verisuonissa. PDE5:een kohdistuva selektiivisyys PDE3:een verrattuna on tärkeä, koska PDE3 on entsyymi, joka osallistuu sydämen kontraktiliteettiin. Tadalafiilin vaikutus on lisäksi noin 700 kertaa voimakkaampi PDE5:een kuin PDE6:een nähden. PDE6 on entsyymi, jota esiintyy verkkokalvossa, ja joka vastaa fototransduktiosta. Lisäksi tadalafiilin PDE5:een kohdistuva vaikutus on > 10 000 kertaa voimakkaampi kuin PDE7–PDE10:een kohdistuva vaikutus. 

Kliininen teho ja turvallisuus

Koholla oleva keuhkovaltimopaine aikuisilla
Satunnaistetussa, kaksoissokkoutetussa ja plasebokontrolloidussa tutkimuksessa oli 405 PAH-potilasta. Sallittuja muita samanaikaisia lääkkeitä olivat bosentaani (stabiili ylläpitoannos suurimmillaan 125 mg kahdesti vuorokaudessa), pysyvä antikoagulaatiohoito, digoksiini, diureetit ja happi. Yli puolet (53,3 %) potilaista käytti samanaikaisesti bosentaania.

Potilaat satunnaistettiin yhteen viidestä hoitoryhmästä (tadalafiili 2,5 mg, 10 mg, 20 mg, 40 mg tai plasebo). Potilaat olivat vähintään 12-vuotiaita ja heidän diagnoosinsa oli joko idiopaattinen PAH, sidekudossairauteen, laihdutuslääkekäyttöön, immuunikatoon (HIV-virusinfektioon), eteis-kammioväliseinän aukkoon tai sellaisen sydänvian leikkaushoitoon liittyvä PAH, jossa kyseessä oli vähintään vuoden ajan kestänyt synnynnäinen systeemiverenkierron ja keuhkoverenkierron välinen šuntti (esim. kammioväliseinän aukko, avoin ductus arteriosus). Kaikkien potilaiden iän keskiarvo oli 54 vuotta (vaihteluväli 14–90 vuotta), useimmat olivat valkoihoisia (80,5 %) ja naispuolisia (78,3 %). Tavallisimmat PAH:n etiologiat olivat idiopaattinen (61,0 %) ja sidekudostaudista johtuvaan verisuonisairauteen liittyvä PAH (23,5 %). Tavallisin potilaiden WHO:n mukainen toiminnallinen luokka oli III (65,2 %), toiseksi tavallisin II (32,1 %). Keskimääräinen 6 minuutin kävelymatka (6-minute-walk distance, 6MWD) tutkimuksen alussa oli 343,6 metriä.

Ensisijainen tehomuuttuja oli muutos keskimääräisessä 6 minuutin kävelymatkassa (6MWD) lähtötilanteesta tutkimuksen viikkoon 16 mennessä. Ainoastaan tadalafiilin 40 mg:n annoksella saavutettiin tutkimussuunnitelmassa määritelty merkitsevyystaso: plaseboryhmään suhteutettu 6MWD-arvon suureneman mediaani oli 26 metriä (p = 0,0004; 95 %:n luottamusväli: 9,5–44,0, ennalta määritetty Hodges-Lehma-menetelmä) ja keskiarvo 33 metriä (95 %:n luottamusväli 15,2–50,3). Tämä kävelymatkan pitenemä ilmeni jo 8 viikon kohdalla. 6MWD-arvo oli tilastollisesti merkitsevästi (p < 0,01) suurempi 12 viikon kohdalla, kun potilaita pyydettiin lykkäämään tutkimuslääkkeen ottoa vaikuttavan aineen jäännöspitoisuuden mittaamiseksi. Tulokset olivat yleensä yhdenmukaisia eri alaryhmissä, kun asiaa selvitettiin iän, sukupuolen, PAH:n etiologian sekä lähtötilanteen WHO-luokan ja 6MWD-arvon mukaan. Plasebon suhteen korjattu 6MWD-arvon suurenemisen mediaani oli 17 metriä (p = 0,09; 95 %:n luottamusväli -7,1–43,0, ennalta määritetty Hodges-Lehman-menetelmä) ja keskiarvo 23 metriä (95 %:n luottamusväli -2,4–47,8) niillä potilailla, jotka 40 mg:n päivittäisen tadalafiiliannoksen lisäksi käyttivät bosentaania (n = 39) ja 39 metriä (p < 0,01; 95 %:n luottamusväli 13,0–66,0, ennalta määritetty Hodges-Lehman-menetelmä) ja keskiarvo 44 metriä (95 %:n luottamusväli 19,7–69,0) pelkästään 40 mg:n päivittäistä tadalafiiliannosta käyttävillä (n = 37). 

Niiden potilaiden osuus, joiden WHO:n mukainen toiminnallinen luokka 16 viikon kohdalla oli parantunut, oli samankaltainen tadalafiilia 40 mg ja plaseboa käyttäneillä (23 % ja 21 %). Kliinisen tilan pahenemisen ilmaantuvuus tadalafiilin 40 mg:n päivittäisessä annosryhmässä oli pienempi (5 %; 4 potilasta 79:stä) kuin plaseboa saaneiden ryhmässä (16 %; 13 potilasta 82:sta). Borgin hengenahdistusasteikolla arvioituna muutokset olivat pieniä, eivätkä ne olleet tilastollisesti merkitseviä 40 mg:n tadalafiiliryhmässä eivätkä plaseboryhmässä.

Lisäksi havaittiin niiden potilaiden tilan parantuneen, jotka saivat 40 mg tadalafiilia vuorokaudessa, verrattuna plaseboon, kun asiaa tutkittiin SF 36 ‑asteikolla seuraavien muuttujien suhteen: fyysinen toimintakyky, fyysisen terveydentilan asettamat rajoitukset roolitoiminnalle, kipu, yleinen koettu terveydentila, tarmokkuus ja sosiaalinen toimintakyky. Paranemista ei todettu SF 36 ‑asteikon muuttujissa emotionaalisten ongelmien asettamat rajoitukset roolitoiminnalle sekä yleinen psyykkinen hyvinvointi. Plaseboon verrattuna tadalafiili 40 mg -ryhmässä todettiin paranemista EuroQol (EQ 5D) US ja UK indeksimuuttujien arvoissa, johon sisältyivät muuttujat liikkuminen, itsestä huolehtiminen, tavalliset/jokapäiväiset toiminnot, kivut ja vaivat, ahdistus ja masennus, ja sama ilmeni visuaalis-analogista asteikkoa käytettäessä (VAS).

Kardiopulmonaalinen hemodynamiikka tutkittiin 93 potilaalta. Tadalafiili 40 mg suurensi minuuttivolyymiä (0,6 l/min), pienensi keuhkovaltimopainetta (-4,3 mmHg) ja pienensi keuhkoverenkierron vastusta (-209 dyn·s/cm5) verrattuna lähtöarvoon (p < 0,05). Jälkikäteisanalyysi osoitti kuitenkin, että kardiopulmonaalisten hemodynaamisten parametrien muutokset lähtöarvoon nähden tadalafiili 40 mg -ryhmässä eivät olleet merkitsevästi erilaiset verrattuna plaseboon. 

Pitkäaikainen hoito
Plasebokontrolloituun tutkimukseen osallistuneista potilaista 357 osallistui pitkään jatkotutkimukseen. Näistä potilaista 311 oli hoidettu tadalafiililla ainakin 6 kuukautta ja 293 potilasta ainakin vuoden ajan (mediaaninen altistusaika 365 vrk, vaihteluväli 2–415 vrk). Eloonjäämisosuus niiden potilaiden joukossa, joista tietoa on käytettävissä, oli vuoden hoidon jälkeen 96,4 %. Lisäksi ilmeni, että 6 minuutin kävelytestin tulos ja WHO:n toimintaluokitusjakauma olivat nähtävästi pysyneet vakaina niiden potilaiden joukossa, jotka olivat käyttäneet tadalafiilia vuoden.

Tadalafiilin 20 mg antaminen terveille koehenkilöille ei aiheuttanut merkitsevää eroa plaseboon verrattuna selinmakuulla mitatussa systolisessa ja diastolisessa verenpaineessa (enimmäislaskun keskiarvo 1,6 ja 0,8 mmHg), seisten mitatussa systolisessa ja diastolisessa verenpaineessa (enimmäislaskun keskiarvo 0,2 ja 4,6 mmHg) eikä merkitsevää muutosta sykkeessä. 

Tutkimuksessa, jossa tarkasteltiin tadalafiilin vaikutusta näköaistiin, värien erottamisessa (sininen/vihreä) ei havaittu heikentymistä Farnsworth-Munsellin 100 sävyn testissä. Tämä havainto on johdonmukainen siihen seikkaan nähden, että tadalafiililla on vähäinen affiniteetti PDE6-entsyymiin PDE5-entsyymiin verrattuna. Värinäön muutoksia koskevat ilmoitukset olivat harvinaisia (< 0,1 %) kaikissa kliinisissä tutkimuksissa. 

Miehille tehtiin kolme eri tutkimusta, joissa tutkittiin tadalafiilin mahdollista vaikutusta spermatogeneesiin (tadalafiili 10 mg/vrk yksi kuuden kuukauden tutkimus ja tadalafiili 20 mg/vrk yksi kuuden ja yksi yhdeksän kuukauden tutkimus). Näistä kahdessa tutkimuksessa havaittiin siittiöiden lukumäärän ja pitoisuuden vähenemistä. Väheneminen liitettiin tadalafiilihoitoon, luultavasti kliinisesti merkityksettömänä. Näitä vaikutuksia ei liitetty muutoksiin muissa parametreissä kuten siittiöiden liikkuvuus, morfologia tai follikkelia stimuloiva hormoni. 

Pediatriset potilaat

Koholla oleva keuhkovaltimopaine pediatrisilla potilailla
Yhteensä 35 pediatrista PAH‑potilasta (ikä 6 – < 18 v) saivat hoitoa kaksivaiheisessa lisähoitoa (potilaalla käytössä olevan endoteliinireseptorin salpaajan lisänä käytettävää hoitoa) koskeneessa tutkimuksessa (H6D‑MC‑LVHV), jossa arvioitiin tadalafiilin tehoa, turvallisuutta ja farmakokinetiikkaa. Kuuden kuukauden pituisessa kaksoissokkovaiheessa (vaihe 1) 17 potilasta sai tadalafiilia ja 18 potilasta sai lumelääkettä.  

Potilaan tadalafiiliannos määritettiin seulontakäynnillä mitatun painon perusteella. Valtaosa potilaista (25 [71,4 %]) painoi ≥ 40 kg ja sai 40 mg:n annoksia, ja loput (10 [28,6 %]) painoivat ≥ 25 kg – < 40 kg ja saivat 20 mg:n annoksia. Tutkimukseen osallistui 16 miespuolista ja 19 naispuolista potilasta. Koko populaation iän mediaani oli 14,2 v (ikähaarukka 6,2–17,9 v). Tutkimukseen ei otettu < 6‑vuotiaita potilaita. Tavallisimmat PAH:n etiologiat olivat idiopaattinen PAH (74,3 %) ja PAH, joka liittyi pitkittyneeseen tai uusiutuvaan kohonneeseen keuhkovaltimopaineeseen synnynnäisen systeemiverenkierron ja keuhkoverenkierron välisen suntin korjaamisen jälkeen (25,7 %). Valtaosalla potilaista (80 %) WHO:n mukainen toiminnallinen luokka oli II. 

Vaiheessa 1 ensisijaisena tavoitteena oli arvioida tadalafiilin tehoa lumelääkkeeseen verrattuna 6MWD‑tuloksen parantamisessa lähtötilanteesta viikolle 24 potilailla, jotka olivat iältään ≥ 6 – < 18 v ja jotka pystyivät kehitysvaiheensa puolesta suorittamaan 6MWD‑testin. Ensisijaisessa analyysissä (toistomittausten sekamalli [MMRM]) 6MWD‑tuloksen pienimmän neliösumman keskimuutos (keskivirhe) lähtötilanteesta viikolle 24 oli 60 metriä (keskivirhe: 20,4) tadalafiilia saaneilla ja 37 metriä (keskivirhe: 20,8) lumelääkettä saaneilla.

Pediatrisilla PAH‑potilailla (ikä ≥ 2 – < 18 v) käytettiin myös altistus‑vastemallia 6MWD‑tuloksen ennustamiseen. Arviointi perustui pediatriseen altistukseen 20 tai 40 mg:n vuorokausiannoksen jälkeen, ja siinä käytettiin populaatiofarmakokinetiikan mallia ja vakiintunutta aikuisten altistus‑vastemallia (H6D‑MC‑LVGY). Malli osoitti, että H6D‑MC‑LVHV‑tutkimuksessa mallilla ennustettu vaste ja todellinen havaittu 6MWD‑tulos olivat samaa luokkaa pediatrisilla potilailla (ikä 6 – < 18 v).

Kummassakaan hoitoryhmässä ei todettu vahvistettua kliinistä pahenemista vaiheen 1 aikana. Niiden potilaiden osuus, joiden WHO:n mukainen toiminnallinen luokka oli parantunut lähtötilanteen ja viikon 24 välisenä aikana, oli tadalafiiliryhmässä 40 % ja lumeryhmässä 20 %. Tadalafiiliryhmässä havaittiin myös mahdollista tehoa koskeva positiivinen trendi lumeryhmään verrattuna. Tämä koski tutkimuksia kuten NT‑proBNP (hoitojen välinen ero ‑127,4, 95 %:n lv ‑247,05 – ‑7,80), kaikukardiografian parametrit (TAPSE: hoitojen välinen ero 0,43, 95 %:n lv 0,14–0,71; vasemman kammion systolinen EI [eccentricity index]: hoitojen välinen ero ‑0,40, 95 %:n lv ‑0,87–0,07; vasemman kammion diastolinen EI: hoitojen välinen ero ‑0,17, 95 %:n lv ‑0,43–0,09; lumeryhmässä 2 potilaalla ilmoitettiin perikardiumeffuusiota, tadalafiiliryhmässä ei yhdelläkään) ja CGI‑I‑pistemäärä (parani tadalafiiliryhmässä 64,3 % ja lumeryhmässä 46,7 %).  

Pitkäkestoisen jatkovaiheen tiedot
Yhteensä 32 potilasta lumekontrolloidusta tutkimuksesta (H6D‑MC‑LVHV) aloitti 2 vuoden avoimen jatkovaiheen (vaihe 2), jonka aikana kaikki potilaat saivat tadalafiilia painoluokkansa mukaisena annoksena. Vaiheessa 2 ensisijaisena tavoitteena oli arvioida tadalafiilin pitkäaikaisturvallisuutta. 

Yhteensä 26 potilasta oli mukana seurannan loppuun asti. Seurannan aikana ei havaittu uusia turvallisuussignaaleja. Kliinistä pahenemista todettiin 5 potilaalla: yhdellä esiintyi ensimmäistä kertaa pyörtymistä, kahdella suurennettiin endoteliinireseptorin salpaajan annosta, yhdelle aloitettiin uusi samanaikainen PAH‑lisähoito ja yksi sai sairaalahoitoa PAH:n etenemisen takia. Valtaosalla potilaista WHO:n mukainen toiminnallinen luokka pysyi ennallaan tai parani vaiheen 2 loppuun mennessä. 

Farmakodynaamiset vaikutukset < 6‑vuotiailla lapsilla
Alle 6‑vuotiaille lapsille farmakodynamiikan mittareita on saatavilla vähän eikä soveltuvia ja hyväksyttyjä kliinisiä päätetapahtumia ole, minkä vuoksi teho on tässä populaatiossa ekstrapoloitu aikuisten tehokkaan annosalueen suhteen tehdyn altistuskaltaistuksen perusteella.  

ADCIRCA‑valmisteen annostusta ja tehoa ei ole varmistettu alle 2 vuoden ikäisten lasten hoidossa.

Duchennen lihasdystrofia
Pediatrisilla potilailla, joilla on Duchennen lihasdystrofia (DMD), on tehty yksi tutkimus, jossa ei saatu näyttöä tehosta. Randomoitu kaksoissokkoutettu plasebokontrolloitu kolmihaarainen rinnakkaistutkimus tadalafiililla tehtiin 331 pojalla, joiden ikä oli 7-14 vuotta ja joilla oli DMD, ja jotka saivat samanaikaista kortikosteroidihoitoa. Tutkimus sisälsi 48 viikon kaksoissokkoutetun jakson, jossa potilaat satunnaistettiin saamaan tadalafiilia 0,3 mg/kg, tadalafiilia 0,6 mg/kg tai plaseboa päivittäin. Tadalafiili ei hidastanut liikkumiskyvyn alenemista, kun sitä mitattiin 6 minuutin kävelymatkana (6MWD), joka oli ensisijainen päätetapahtuma. Pienimmän neliösumman (LS) keskimääräinen muutos 6MWD:ssä 48 viikon kohdalla oli -51,0 metriä (m) plaseboryhmässä, verrattuna -64,7 metriin tadalafiilia 0,3 mg/kg käyttäneessä ryhmässä (p=0,307) ja -59,1 metriin tadalafiilia 0,6 mg/kg käyttäneessä ryhmässä (p=0,538). Lisäksi tehoa ei pystytty osoittamaan missään tästä tutkimuksesta tehdyssä sekundaarianalyysissa. Kaiken kaikkiaan tämän tutkimuksen haittaprofiili oli yhdenmukainen tadalafiilin tunnetun haittaprofiilin kanssa, ja haittavaikutukset odotetunlaisia pediatrisessa DMD potilasryhmässä, jossa potilaat saavat kortikosteroideja.

5.2	Farmakokinetiikka

[bookmark: _Hlk121832060]Farmakokineettiset tutkimukset ovat osoittaneet, että ADCIRCA-tabletit ja oraalisuspensio ovat bioekvivalentteja AUC(0-∞) -arvon perusteella paastotilassa. Oraalisuspension huippupitoisuus (Tmax) on noin 1 tunti myöhemmin kuin tablettien, mutta eroa ei pidetty kliinisesti merkittävänä. Vaikka tabletit voidaan ottaa ruuan kanssa tai ilman, oraalisuspensio tulee ottaa tyhjään mahaan vähintään 1 tunti ennen ateriaa tai 2 tuntia sen jälkeen.

Imeytyminen

Tadalafiili imeytyy hyvin suun kautta otettuna ja havaittu plasman keskihuippupitoisuus (Cmax) saavutetaan keskimäärin 4 tunnissa annoksen ottamisesta. Farmakokinetiikan tutkimukset ovat osoittaneet, että ADCIRCA‑tabletit ja ‑oraalisuspensio ovat AUC(0‑∞)‑arvon perusteella bioekvivalentteja. Suun kautta otetun tadalafiilin absoluuttista hyötyosuutta ei ole määritetty.

Ruoan nauttiminen ei vaikuta ADCIRCA-tablettien imeytymisnopeuteen eikä imeytyneen tadalafiilin osuuteen, joten ADCIRCA-tabletit voidaan ottaa ruoan kanssa tai tyhjään mahaan. Ruoan vaikutusta ADCIRCA-oraalisuspension imeytymisnopeuteen ja imeytyneen tadalafiilin osuuteen ei ole tutkittu. Siksi ADCIRCA-oraalisuspensio tulee ottaa tyhjään mahaan vähintään 1 tunti ennen ateriaa tai 2 tuntia sen jälkeen. Annoksen ottamisaika (aamu tai ilta 10 mg:n kerta-annos) ei vaikuttanut kliinisesti merkitsevästi imeytymisnopeuteen eikä imeytyneen aineen osuuteen. Kliinisissä tutkimuksissa ja markkinoilletulon jälkeisissä tutkimuksissa lapsille on annettu tadalafiilia ruokailusta riippumatta eikä turvallisuusriskejä ole havaittu.

Jakautuminen

Jakautumistilavuuden keskiarvo vakaassa tilassa on noin 77 l, mikä osoittaa, että tadalafiili jakautuu kudoksiin. Terapeuttisella pitoisuudella 94 % plasman tadalafiilista sitoutuu proteiineihin. Heikentynyt munuaistoiminta ei vaikuta proteiineihin sitoutumiseen.

Alle 0,0005 % annetusta annoksesta erittyi terveiden koehenkilöiden spermaan.

Biotransformaatio

Tadalafiili metaboloituu pääasiassa sytokromi-P450(CYP)3A4-isoentsyymin kautta. Veressä päämetaboliitti on metyylikatekoliglukuronidi. Tämän metaboliitin PDE5:een kohdistuva vaikutus on vähintään 13 000 kertaa heikompi kuin tadalafiilin. Havaittujen metaboliittipitoisuuksien ei siis oleteta olevan kliinisesti aktiivisia.

Eliminaatio

Terveillä koehenkilöillä suun kautta otetun tadalafiilin puhdistuman keskiarvo vakaassa tilassa on 3,4 l/h ja terminaalisen puoliintumisajan keskiarvo on 16 tuntia. Tadalafiili erittyy etupäässä inaktiivisina metaboliitteina pääasiallisesti ulosteisiin (noin 61 % annoksesta) ja vähemmässä määrin virtsaan (noin 36 % annoksesta.)

Lineaarisuus/ei-lineaarisuus

Terveissä henkilöissä altistuminen tadalafiilille (pitoisuuspinta-alana eli AUC-arvona) kasvoi suhteessa annoksen kokoon annosvälillä 2,5–20 mg. Kun annos kasvaa välille 20 mg–40 mg, altistuminen suhteessa annokseen ei suurene samassa määrin. Kun tadalafiilia käytetään annoksella 20 mg ja 40 mg vuorokaudessa, tadalafiili saavuttaa vakaan tilan pitoisuuden plasmassa 5 vuorokaudessa, jolloin altistuminen on suunnilleen puolitoistakertainen kerta-annokseen verrattuna.

Populaatiotason farmakokinetiikka
Ilman bosentaania hoidettavien PAH-potilaiden keskimääräinen altistuminen tadalafiilille oli 26 % suurempi 40 mg:n vakaan tilan annoksella verrattuna terveisiin vapaaehtoisiin. Cmax-arvo ei poikennut kliinisesti merkitsevästi terveiden vapaaehtoisten arvosta. Tulos viittaa siihen, että tadalafiilin puhdistuma on hitaampaa PAH-potilailla kuin terveillä vapaaehtoisilla.

Erityispotilasryhmät

Iäkkäät potilaat
Terveillä iäkkäillä koehenkilöillä (vähintään 65-vuotiailla) suun kautta otetun tadalafiilin (annos 10 mg) puhdistuma oli pienempi, ja se johti 25 % suurempaan altistukseen (AUC-arvo) suhteessa iältään 19–45-vuotiaisiin terveisiin koehenkilöihin. Tämä iän vaikutus ei ole kliinisesti merkitsevä eikä se anna aihetta annoksen muuttamiseen.

Munuaisten vajaatoiminta
Kliinisen farmakologian tutkimuksissa (kerta-annos 5–20 mg) tadalafiilialtistus (AUC) noin kaksinkertaistui koehenkilöillä, joiden munuaistoiminta oli lievästi (kreatiniinipuhdistuma 51–80 ml/min) tai keskivaikeasti (kreatiniinipuhdistuma 31–50 ml/min) heikentynyt tai joilla oli vakava (end-stage) hemodialyysiä vaativa munuaisten vajaatoiminta. Hemodialyysipotilailla Cmax oli 41 % korkeampi kuin terveillä vapaaehtoisilla. Hemodialyysi ei sanottavasti auta tadalafiilin eliminaatiota. 

Tadalafiilia ei suositella potilaille, joilla on vaikea munuaisten vajaatoiminta, koska tässä tilassa altistuminen (pitoisuuspinta-ala) tadalafiilille suurenee, kliinistä kokemusta on rajallisesti, eikä tadalafiilin puhdistumaa voida lisätä dialyysilla. 

Maksan vajaatoiminta
Koehenkilöillä, joiden maksan toiminta oli heikentynyt lievästi tai keskivaikeasti (Child-Pugh-luokka A ja B), tadalafiilialtistus (AUC-arvo) 10 mg:n annoksella on verrattavissa terveiden koehenkilöiden altistukseen. Jos tadalafiilia määrätään tälle potilasryhmälle, hoitavan lääkärin tulee arvioida huolellisesti hyödyt ja riskit yksittäiselle potilaalle. Maksan vajaatoimintaa sairastavista potilaista ei ole saatavilla tietoa yli 10 mg:n tadalafiiliannoksista.
Vaikeaa maksakirroosia (Child-Pugh-luokka C) sairastavia potilaita ei ole tutkittu ja siksi tadalafiilin antamista näille potilaille ei suositella.

Diabetespotilaat
Diabetesta sairastavien potilaiden tadalafiilialtistus (AUC-arvo) 10 mg:n annoksella oli noin 19 % pienempi kuin terveiden koehenkilöiden AUC-arvo. Tämä ero ei anna aihetta annoksen muuttamiseen.

Etnisyys
Eri etnisiä populaatioita edustavia tutkimushenkilöitä ja potilaita on osallistunut farmakokineettisiin tutkimuksiin, eikä näissä tutkimuksissa ole todettu eroja henkilöiden tyypillisessä altistumisessa tadalafiilille. Annoksen säätämistä ei tarvita.

Sukupuoli
Kliinisesti merkityksellisiä eroja altistumisessa ei todettu, kun tutkittiin terveitä naisia ja miehiä, joille annettiin joko kerta-annos tadalafiilia tai toistuvia annoksia. Annoksen säätämistä ei tarvita.

Pediatriset potilaat
36 pediatrisesta PAH‑potilaasta (ikä 2 – < 18 v) saatujen tietojen perusteella paino ei vaikuta tadalafiilin puhdistumaan. AUC‑arvot ovat kaikissa pediatrisissa painoluokissa samaa luokkaa kuin samaa annosta käyttävillä aikuispotilailla. Painon todettiin olevan lapsilla huippualtistusta ennustava tekijä; painon vaikutuksen takia annos on 20 mg vuorokaudessa ≥ 2‑vuotiaille pediatrisille potilaille, jotka painavat < 40 kg. Cmax‑arvon odotetaan olevan samaa luokkaa kuin pediatrisilla potilailla, jotka painavat ≥ 40 kg ja joiden annos on 40 mg vuorokaudessa. Tabletin Tmax‑arvon arvioitiin olevan noin 4 tuntia, eikä paino vaikuttanut arvoon. Tadalafiilin puoliintumisajan vaihteluväliksi arvioitiin 13,6–24,2 tuntia, kun painon vaihteluväli on 10–80 kg. Puoliintumisajassa ei havaittu kliinisesti merkittäviä eroja. 

5.3	Prekliiniset tiedot turvallisuudesta

Farmakologista turvallisuutta, toistuvan annoksen toksisuutta, genotoksisuutta, karsinogeenisuutta sekä lisääntymistoksisuutta koskevien tavanomaisten prekliinisten tutkimusten tulokset eivät viittaa mihinkään erityiseen vaaraan, kun tadalafiilia käytetään ihmisillä. 

Rotilla tai hiirillä, jotka saivat tadalafiilia enimmillään 1 000 mg/kg/vrk, ei havaittu todisteita teratogeenisuudesta, alkiotoksisuudesta eikä sikiötoksisuudesta. Rotilla tehdyssä pre‑ ja postnataalista kehitystä koskeneissa tutkimuksissa annos, jolla ei havaittu vaikutusta, oli 30 mg/kg/vrk. Tiineellä rotalla tämän annoksen laskennallisen vapaan vaikuttavan aineen määrän AUC-arvo oli noin 18-kertainen ihmisen 20 mg:n annoksen AUC-arvoon nähden. 

Uros- ja naaraspuolisilla rotilla ei esiintynyt hedelmällisyyden heikkenemistä. Kun koirille annettiin tadalafiilia vähintään 25 mg/kg/vrk 6–12 kuukauden ajan (vähintäänkin kolme kertaa suurempi altistus [vaihteluväli 3,7–18,6] ihmisessä 20 mg:n kerta-annoksella saavutettavaan verrattuna), siementiehyeen epiteelissä esiintyi regressiota, joka johti joillakin koirilla spermatogeneesin vähenemiseen. Katso myös kohta 5.1. 


6.	FARMASEUTTISET TIEDOT

6.1	Apuaineet

Tabletin ydin

Laktoosimonohydraatti
Kroskarmelloosinatrium
Hydroksipropyyliselluloosa
Mikrokiteinen selluloosa
Natriumlauryylisulfaatti
Magnesiumstearaatti

Kalvopäällyste

Laktoosimonohydraatti
Hypromelloosi
Triasetiini
Titaanidioksidi (E 171)
Keltainen rautaoksidi (E 172)
Punainen rautaoksidi (E172)
Talkki

6.2	Yhteensopimattomuudet

Ei oleellinen.

6.3	Kestoaika

3 vuotta.

6.4	Säilytys 

Säilytä alkuperäispakkauksessa. Herkkä kosteudelle. Säilytä alle 30 °C.

6.5	Pakkaustyyppi ja pakkauskoot

Alumiini/PVC/PE/PCTFE-läpipainopakkaukset.
28 ja 56 tabletin pahvikoteloissa.

Kaikkia pakkauskokoja ei välttämättä ole myynnissä.

6.6	Erityiset varotoimet hävittämiselle

Käyttämätön lääkevalmiste tai jäte on hävitettävä paikallisten vaatimusten mukaisesti.


7.	MYYNTILUVAN HALTIJA

Eli Lilly Nederland B.V. 
Orteliuslaan 1000, 3528 BD UtrechtPapendorpseweg 83, 3528 BJ Utrecht 

Alankomaat


8.	MYYNTILUVAN NUMERO(T)

EU/1/08/476/005-006


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ

Myyntiluvan myöntämispäivämäärä: 1. lokakuuta 2008
Viimeisen uudistamisen päivämäärä: 22. toukokuuta 2013


10.	TEKSTIN MUUTTAMISPÄIVÄMÄÄRÄ

Lisätietoa tästä lääkevalmisteesta on Euroopan lääkeviraston verkkosivuilla https://www.ema.europa.eu.


1.	LÄÄKEVALMISTEEN NIMI

ADCIRCA 2 mg/ml oraalisuspensio


2.	VAIKUTTAVAT AINEET JA NIIDEN MÄÄRÄT

Yksi ml oraalisuspensiota sisältää 2 mg tadalafiilia. 

Apuaine, jonka vaikutus tunnetaan 

Yksi ml oraalisuspensiota sisältää:
2,1 mg natriumbentsoaattia (E211)
110,25 mg sorbitolia (E420)
3,1 mg propyleeniglykolia (E1520)

Täydellinen apuaineluettelo, ks. kohta 6.1.


3.	LÄÄKEMUOTO

Oraalisuspensio.

Valkoinen tai melkein valkoinen suspensio.


4.	KLIINISET TIEDOT

4.1	Käyttöaiheet

Aikuiset

Koholla olevan keuhkovaltimopaineen (pulmonary arterial hypertension eli PAH) hoitoon parantamaan niiden potilaiden toimintakykyä, joiden toiminnallinen WHO-luokka on II tai III (ks. kohta 5.1). 

Valmisteen teho on osoitettu potilailla, joilla on idiopaattinen PAH (IPAH) sekä potilailla, joilla on sidekudossairauden (kollagenoosin) aiheuttamaan verisuonisairauteen liittyvä PAH. 

Pediatriset potilaat

Vähintään 2 vuoden ikäisten pediatristen potilaiden koholla olevan keuhkovaltimopaineen (pulmonary arterial hypertension eli PAH) hoitoon, joiden toiminnallinen WHO-luokka on II tai III

4.2	Annostus ja antotapa

Hoidon saa aloittaa ja valvoa vain koholla olevan keuhkovaltimopaineen hoitoon perehtynyt lääkäri.

Annostus

Aikuiset
Suositusannos on 40 mg (kaksi x 20 mg:n kalvopäällysteistä tablettia) kerran vuorokaudessa. 

Pediatriset potilaat (ikä 2 v – 17 v)
Ikä‑ ja painoluokkiin perustuvat, kerran vuorokaudessa otettavat suositusannokset pediatrisille potilaille on ilmoitettu jäljempänä. 

	Pediatrisen potilaan ikä ja/tai paino
	Suositeltu vuorokausiannos ja hoito‑ohjelma

	Ikä ≥ 2 v
          Paino ≥ 40 kg
          Paino < 40 kg
	
40 mg (kaksi 20 mg:n tablettia) kerran päivässä
20 mg (yksi 20 mg:n tabletti tai 10 ml oraalisuspensiota, 2 mg/ml tadalafiilia*) kerran päivässä


* Tabletteja on saatavilla potilaille, jotka pystyvät nielemään tabletteja ja joiden annos on 20 mg tai 40 mg.

Kliinisistä tutkimuksista ei ole saatavilla tietoja farmakokinetiikasta tai tehosta < 2‑vuotiailla potilailla. Sopivinta ADCIRCA-annosta 6 kuukauden – < 2 vuoden ikäisille lapsille ei ole varmistettu. Siksi ADCIRCA-lääkevalmistetta ei suositella tälle ikäryhmälle. 


Viivästynyt annos, väliin jäänyt annos tai oksentelu
Jos ADCIRCA‑annos viivästyy mutta otetaan vielä samana päivänä, seuraavat annokset otetaan tavanomaiseen aikaan. Potilas ei saa ottaa ylimääräistä annosta, jos annos jää väliin. 

Potilas ei saa ottaa ylimääräistä annosta oksentamisen jälkeen.

Erityisryhmät

Iäkkäät potilaat
Annoksen muuttaminen iäkkäillä potilailla ei ole tarpeen.

Munuaisten vajaatoiminta 

Aikuiset ja pediatriset potilaat (2–17 v, paino vähintään 40 kg)
Lievää tai keskivaikeaa munuaisten vajaatoimintaa sairastaville potilaille suositeltu aloitusannos on 20 mg kerran vuorokaudessa. Annos voidaan suurentaa 40 mg:aan kerran vuorokaudessa yksilöllisen tehon ja siedettävyyden mukaan. Vaikeaa munuaisten vajaatoimintaa sairastaville potilaille ei suositella tadalafiilia (ks. kohdat 4.4 ja 5.2).

Pediatriset potilaat (2–17 v, paino alle 40 kg)
Jos potilas painaa < 40 kg ja hänellä on lievä tai keskivaikea munuaisten vajaatoiminta, suositeltu aloitusannos on 10 mg kerran vuorokaudessa. Annos voidaan suurentaa 20 mg:aan kerran vuorokaudessa yksilöllisen tehon ja siedettävyyden perusteella. Tadalafiilia ei suositella potilaille, joilla on vaikea munuaisten vajaatoiminta (ks. kohdat 4.4 ja 5.2).

Maksan vajaatoiminta

Aikuiset ja pediatriset potilaat (2–17 v, paino vähintään 40 kg)
Koska lievää tai keskivaikeaa maksakirroosia (Child-Pugh luokka A ja B) sairastavista potilaista on vain rajallisesti kliinistä kokemusta, voidaan harkita 20 mg:n aloitusannosta kerran vuorokaudessa.

Pediatriset potilaat (2–17 v, paino alle 40 kg) 
Jos potilas painaa < 40 kg ja hänellä on lievä tai keskivaikea maksan vajaatoiminta, aloitusannosta 10 mg kerran vuorokaudessa voidaan harkita.

Tadalafiilia määräävän lääkärin on tarkoin ja yksilöllisesti harkittava kunkin potilaan kohdalla odotettavissa oleva hyöty-haittasuhde potilaan iästä riippumatta. Vaikeaa maksakirroosia (Child-Pugh-luokka C) sairastavia potilaita ei ole tutkittu, joten tadalafiilia ei suositella tässä potilasryhmässä (ks. kohdat 4.4 ja 5.2). 

Pediatriset potilaat (ikä < 2 vuotta)
ADCIRCA-lääkevalmisteen annosta ja tehoa < 2 vuoden ikäisten lasten hoidossa ei ole varmistettu. Saatavissa oleva tieto on kuvattu kohdissa 4.8 ja 5.1.

Antotapa

Suun kautta.

Oraalisuspensio tulee ottaa tyhjään mahaan vähintään 1 tunti ennen ateriaa tai 2 tuntia sen jälkeen.

Ks. kohdasta 6.6 ohjeet lääkevalmisteen valmistelusta ennen lääkkeen antoa.

[bookmark: _Hlk85099539]Lääkärin määräämä ADCIRCA‑oraalisuspensioannos voidaan antaa nenä‑mahaletkun kautta. Noudata lääkkeenannossa nenä‑mahaletkun valmistajan ohjeita. Oraalisuspension annon jälkeen nenä‑mahaletku on huuhdeltava vähintään 3 millilitralla vettä tai fysiologista suolaliuosta (0,9 % natriumkloridi) riittävän annoksen saamisen varmistamiseksi.

4.3	Vasta-aiheet 

Yliherkkyys vaikuttavalle aineelle tai kohdassa 6.1 mainituille apuaineille.

Akuutti sydäninfarkti viimeisten 3 kuukauden aikana.

Hyvin matala verenpaine (< 90/50 mmHg).

Kliinisissä tutkimuksissa tadalafiilin osoitettiin tehostavan nitraattien verenpainetta laskevaa vaikutusta. Tämän uskotaan johtuvan nitraattien ja tadalafiilin typpioksidi/cGMP (syklinen guanosiinimonofosfaatti) -reittiin kohdistuvasta yhteisvaikutuksesta. Siksi tadalafiili on vasta-aiheinen potilaille, jotka käyttävät jotakin orgaanista nitraattia (katso kohta 4.5).

Fosfodiesteraasi 5:n (PDE5) inhibiittoreiden, mukaan lukien tadalafiili, samanaikainen käyttö guanylaattisyklaasin stimulaattoreiden, kuten riosiguaatin kanssa, on vasta-aiheinen, sillä se saattaa mahdollisesti johtaa oireiseen hypotensioon (katso kohta 4.5).

Potilaat, joilla on ei-tulehdusperäisen näköhermon etuhaaran iskeemisestä vauriosta (NAION) johtuva näön häviäminen toisessa silmässä, huolimatta siitä liitetäänkö näön häviäminen aiempaan PDE5-inhibiittorin altistukseen (katso kohta 4.4). 

4.4	Varoitukset ja käyttöön liittyvät varotoimet

Sydän ja verisuonisto

PAH-käyttöaihetta tutkineissa kliinisissä lääketutkimuksissa ei ollut mukana seuraavia sydän- ja verisuonisairauksien potilasryhmiä:

· potilaat, joilla on kliinisesti merkitsevä aortta- ja hiippaläppävika
· potilaat, joilla on sydänpussin konstriktio
· potilaat, joilla on restriktiivinen tai kongestiivinen kardiomyopatia
· potilaat, joilla on merkitsevä vasemman kammion dysfunktio
· potilaat, joilla on hengenvaarallisia sydämen rytmihäiriöitä
· potilaat, joilla on oireinen sepelvaltimotauti
· potilaat, joilla on huonossa tasapainossa oleva hypertensio. 

Koska Tadalafiilin turvallisuuteen liittyvää kliinistä tietoa ei ole käytettävissä näissä potilasryhmissä, tadalafiilia ei suositella käytettävän näille potilaille.

Keuhkoverisuoniston vasodilaattorit voivat heikentää merkittävästi keuhkojen veno-okklusiivista (PVOD) sairautta sairastavien potilaiden sydän- ja verisuonitilannetta. Koska käytettävissä ei ole kliinisiä tietoja tadalafiilin annosta veno-okklusiivista sairautta sairastaville potilaille, tadalafiilin antamista ei suositella näille potilaille. Samanaikaisen PVOD-sairauden mahdollisuus on otettava huomioon, jos tadalafiilia saavalle potilaalle ilmaantuu keuhkoödeeman löydöksiä.

Tadalafiililla on systeemisiä vasodilatoivia vaikutuksia, jotka voivat aiheuttaa ohimenevästi verenpaineen laskua. Lääkäreiden on otettava tarkoin huomioon näiden vasodilatoivien vaikutusten mahdolliset haitat potilaille, joilla on tiettyjä taustatiloja, kuten vaikea vasemman kammion ulosvirtauseste, nestevajaus, autonominen hypotensio tai matala verenpaine lepotilassa. 

Alfa1-salpaajien ja tadalafiilin samanaikainen käyttö voi joillakin potilailla johtaa oireiseen hypotensioon (ks. kohta 4.5). Siksi tadalafiilin ja doksatsosiinin samanaikaista käyttöä ei suositella.

Näkö

Tadalafiilin ja muiden PDE5-estäjien käytön yhteydessä on ilmoitettu näköhäiriöitä, kuten sentraalinen seroosi korioretinopatia (CSCR)- ja NAION-tapauksia. Useimmat sentraalinen seroosi korioretinopatia -tapaukset paranivat spontaanisti tadalafiilin käytön lopettamisen jälkeen. NAION-tapahtumaa koskevat havainnoidun tiedon analyysit viittaavat akuutin NAION-riskin kasvaneen miehillä, joilla on erektiohäiriö ja jotka ovat käyttäneet ajoittain tadalafiilia tai muita PDE5-estäjiä. Koska tämä voi olla merkityksellistä kaikille tadalafiilia käyttäneille potilaille, potilasta tulee neuvoa äkillisen näköhäiriön, näöntarkkuuden heikkenemisen ja/tai näön vääristymän yhteydessä lopettamaan ADCIRCA-valmisteen käyttö ja ottamaan välittömästi yhteyttä lääkäriin (katso kohta 4.3). Potilaita, joilla on tiedossa oleva perinnöllinen, degeneratiivinen verkkokalvon sairaus mukaan lukien retinitis pigmentosa, ei ollut mukana kliinisissä tutkimuksissa eikä ADCIRCA-valmistetta suositella näille potilaille.

Alentunut tai äkillinen kuulonmenetys

Tadalafiilin käytön jälkeen on raportoitu äkillisiä kuulonmenetystapauksia. Vaikka joissain tapauksissa oli muita riskitekijöitä (kuten ikä, diabetes, korkea verenpaine ja aiempaa kuulonmenetyshistoriaa), potilaita tulee neuvoa lopettamaan tadalafiilin käyttö ja hakeutumaan heti lääkärin vastaanotolle, mikäli ilmenee äkillistä kuulon alenemaa tai kuulonmenetystä.

Munuaisten ja maksan vajaatoiminta

Tadalafiilin käyttöä ei suositella vaikeaa munuaisten vajaatoimintaa sairastaville, koska tadalafiilin altistus (AUC) on suurentunut, kliininen kokemus rajallista ja koska dialyysin avulla ei voida vaikuttaa tadalafiilin puhdistumaan.

Tadalafiilin käyttöä vaikeaa maksakirroosia (Child-Pugh-luokka C) sairastavilla potilailla ei ole tutkittu eikä tadalafiilia siksi suositella näille potilaille.

Priapismi ja peniksen anatominen epämuotoisuus

Priapismia on ilmoitettu PDE5-estäjiä saaneilla miespotilailla. Jos potilaalla on 4 tuntia tai pitempään kestävä erektio, häntä tulee neuvoa hakeutumaan välittömästi lääkärin hoitoon. Jos priapismia ei hoideta välittömästi, seurauksena voi olla siitinkudoksen vaurio tai pysyvä potenssin heikkeneminen.

Tadalafiilia tulee antaa varoen potilaille, joilla on peniksen anatominen epämuotoisuus (kuten peniksen angulaatio, paisuvaiskudoksen fibroosi tai Peyronien tauti) tai jos potilaalla on priapismille mahdollisesti altistava sairaus (kuten sirppisoluanemia, multippeli myelooma tai leukemia).

Käyttö CYP3A4-induktorien tai -estäjien kanssa

Tadalafiilin käyttöä ei suositella potilaille, jotka käyttävät jatkuvasti CYP3A4-isoentsyymiä voimakkaasti indusoivia yhdisteitä, kuten rifampisiinia (katso kohta 4.5). 

Tadalafiilin käyttöä ei suositella potilaille, jotka käyttävät samanaikaisesti CYP3A4-isoentsyymiä voimakkaasti inhiboivia yhdisteitä, kuten ketokonatsolia tai ritonaviiria (katso kohta 4.5).

Erektiohäiriöiden hoito

Tadalafiilin ja muiden PDE5-estäjien tai muiden erektiohäiriöhoitojen samanaikaisen käytön turvallisuutta ja tehokkuutta ei ole tutkittu. Potilaita on varoitettava, ettei ADCIRCA-valmistetta tule käyttää yhdessä näiden lääkeaineiden kanssa.

Prostasykliini ja sen analogit

Tadalafiilin käytön tehoa ja turvallisuutta samanaikaisen prostasykliinin tai sen analogien käytön yhteydessä ei ole tutkittu kontrolloiduissa kliinisissä tutkimuksissa. Näin ollen varovaisuutta suositellaan, jos näitä annetaan samanaikaisesti.

Bosentaani

Tadalafiilin tehoa ei ole lopullisesti osoitettu bosentaanilääkitystä saaville potilaille (ks. kohdat 4.5 ja 5.1).

Apuaineet 

Natriumbentsoaatti
Tämä lääkevalmiste sisältää 2,1 mg natriumbentsoaattia per millilitra oraalisuspensiota. 

Sorbitoli
Tämä lääkevalmiste sisältää 110,25 mg sorbitolia per millilitra. Sorbitoli on fruktoosin lähde. Samanaikaisesti annettujen sorbitolia (tai fruktoosia) sisältävien valmisteiden ja ruokavalion kautta saatavan sorbitolin (tai fruktoosin) additiivinen vaikutus on otettava huomioon. Potilaille, joilla on perinnöllinen fruktoosi-intoleranssi (HFI), ei saa antaa tätä lääkettä, ellei se ole ehdottoman välttämätöntä.

Propyleeniglykoli
Tämä lääkevalmiste sisältää 3,1 mg propyleeniglykolia per millilitra. 

Natrium
Tämä lääkevalmiste sisältää alle 1 mmol natriumia (23 mg) per 1 millilitra eli sen voidaan sanoa olevan ”natriumiton”.

4.5	Yhteisvaikutukset muiden lääkevalmisteiden kanssa sekä muut yhteisvaikutukset

Muiden lääkevalmisteiden vaikutukset tadalafiiliin

Sytokromi P450:n estäjät

Atsolirakenteiset sienilääkkeet (mm. ketokonatsoli)
Ketokonatsoli (200 mg/vrk) suurensi tadalafiilin (10 mg) kerta-annokseen liittyvän AUC-arvon kaksinkertaiseksi ja Cmax-arvoa 15 % verrattuna vastaaviin arvoihin pelkkää tadalafiilia annettaessa. Ketokonatsoli (400 mg/vrk) suurensi tadalafiilin (20 mg) kerta-annokseen liittyvän altistuksen (AUC) nelinkertaiseksi ja Cmax-arvoa 22 %. 

Proteaasi-inhibiittorit (mm. ritonaviiri)
Proteaasi-inhibiittori ritonaviiri (200 mg 2:sti vuorokaudessa), joka on CYP3A4-, CYP2C9-, CYP2C19- ja CYP2D6- inhibiittori, suurensi tadalafiilin (20 mg) kerta-annokseen liittyvän altistuksen (AUC) kaksinkertaiseksi, mutta ei vaikuttanut Cmax-arvoon. Ritonaviiri (500 mg tai 600 mg 2:sti vuorokaudessa) suurensi tadalafiilin (20 mg) kerta-annokseen liittyvää altistusta (AUC) 32 % ja pienensi Cmax-arvoa 30 %. 

Sytokromi P450:n induktorit

Endoteliini-1 reseptorin salpaajat (mm. bosentaani)
Bosentaani on CYP2C9:n ja CYP3A4:n substraatti ja keskivahva CYP3A4:n, CYP2C9:n ja mahdollisesti CYP2C19:n induktori. Bosentaanin annoksella 125 mg kahdesti vuorokaudessa tadalafiilin (40 mg kerran vuorokaudessa) systeeminen altistus pieneni 42 % ja Cmax-arvo 27 % annettaessa bosentaania toistuvasti yhtä aikaa tadalafiilin kanssa. Tadalafiilin tehoa bosentaania jo saavilla potilailla ei ole lopullisesti osoitettu (ks. kohdat 4.4 ja 5.1). Tadalafiili ei vaikuttanut bosentaanin tai sen metaboliittien altistukseen (näiden AUC- ja Cmax-arvoihin). Tadalafiilin ja muiden endoteliini-1 reseptorin salpaajien yhteiskäytön turvallisuutta ja tehoa ei ole tutkittu.

Antimykobakteerilääkkeet (mm. rifampisiini)
CYP3A4:n induktori rifampisiini (600 mg vuorokaudessa) pienensi tadalafiilin AUC-arvoa 88 % ja Cmax-arvoa 46 % verrattuna yksinään annetun tadalafiilin (10 mg) AUC- ja Cmax-arvoihin. 

Tadalafiilin vaikutukset muihin lääkevalmisteisiin

Nitraatit
Kliinisissä tutkimuksissa tadalafiilin (5 mg, 10 mg ja 20 mg) osoitettiin tehostavan nitraattien verenpainetta laskevaa vaikutusta. Tämä yhteisvaikutus kesti yli vuorokauden (24 tuntia) eikä sitä enää voitu todeta kahden vuorokauden (48 tunnin) kuluttua viimeisestä tadalafiiliannoksesta. Siksi tadalafiilin anto on vasta-aiheista potilaille, jotka käyttävät jotakin orgaanista nitraattia (ks. kohta 4.3). 

Verenpainelääkkeet (mm. kalsiumkanavan salpaajat)
Alfasalpaaja doksatsosiinin (4 mg ja 8 mg/vrk) ja tadalafiilin (5 mg kerran/vrk ja 20 mg kerta-annoksena) samanaikainen käyttö tehostaa merkitsevästi doksatsosiinin aiheuttamaa verenpaineen laskua. Tämä vaikutus kestää vähintään 12 tuntia ja voi aiheuttaa oireita, mm. pyörtymistä. Siksi tadalafiilin ja doksatsosiinin yhteiskäyttöä ei suositella (ks. kohta 4.4). 

Yhteisvaikutustutkimuksia on tehty muutamille terveille vapaaehtoisille tutkimushenkilöille, eikä mainittuja vaikutuksia ilmoitettu alfutsosiinilla tai tamsulosiinilla. 

Kliinis-farmakologisissa tutkimuksissa tarkasteltiin tadalafiilin (10 mg ja 20 mg) vaikutusta verenpainelääkkeiden verenpainetta laskevan tehon lisääntymiseen. Tutkittavina olivat verenpainelääkkeiden pääryhmät, joita tutkittiin joko sellaisenaan tai osana jotakin yhdistelmähoitoa. Verenpaine laski enemmän potilailla, joiden verenpaine ei ollut hyvässä tasapainossa monilääkityksestä huolimatta, kuin potilailla, joiden verenpaine oli hyvin hallinnassa. Jälkimmäisten verenpaineen lasku oli erittäin pieni ja samaa luokkaa kuin terveillä henkilöillä. Samanaikaisesti verenpainelääkettä saavilla potilailla saattaa tadalafiili 20 mg aiheuttaa verenpaineen laskun, joka on yleensä vähäinen (poikkeuksena doksatsosiini, ks. edellä) eikä todennäköisesti kliinisesti merkitsevä. 

Riosiguaatti
Prekliiniset tutkimukset osoittivat additiivisen verenpaineen laskua lisäävän vaikutuksen, kun PDE5-inhibiittoreita käytettiin riosiguaatin kanssa. Kliinisissä tutkimuksissa riosiguaatin on osoitettu lisäävän PDE5-inhibiittoreiden hypotensiivista vaikutusta. Yhdistelmän myönteisistä vaikutuksista ei ole näyttöä tutkitussa populaatiossa. Samanaikainen riosiguaatin ja PDE5-inhibiittoreiden, mukaan lukien tadalafiili, käyttö on vasta-aiheista (katso kohta 4.3).

CYP1A2:n substraatit (mm. teofylliini)
Farmakokineettisia yhteisvaikutuksia ei havaittu, kun tadalafiilia (10 mg) annettiin teofylliinin (ei-selektiivinen fosfodiesteraasin estäjä) kanssa. Ainoa farmakodynaaminen vaikutus oli sydämen lyöntitiheyden pieni nousu (3,5 lyöntiä/min). 

CYP2C9:n substraatit (mm. R-varfariini)
Tadalafiililla (10 mg ja 20 mg) ei ollut kliinisesti merkitsevää vaikutusta henkilön altistumiseen (AUC-arvo) S-varfariini-isomeerille eikä R-varfariini-isomeerille (CYP2C9:n substraatti). Tadalafiili ei vaikuttanut varfariinin aiheuttamiin protrombiiniajan muutoksiin.

Asetyylisalisyylihappo
Tadalafiili (10 mg ja 20 mg) ei lisännyt asetyylisalisyylihapon aiheuttamaa vuotoajan pitenemistä.

P-glykoproteiinin substraatit (mm. digoksiini)
Tadalafiili (40 mg vuorokaudessa) ei vaikuttanut kliinisesti merkitsevästi digoksiinin farmakokinetiikkaan. 

Ehkäisypillerit
Vakaassa tilassa tadalafiili (40 mg kerran vuorokaudessa) suurensi altistumista (AUC-arvoa) etinyyliestradiolille 26 % ja Cmax-arvoa 70 %, kun ehkäisypillerin vaikutusta verrattiin plaseboon. Tadalafiili ei vaikuttanut tilastollisesti merkitsevästi levonorgestreeliin, mikä viittaa siihen, että vaikutus etinyyliestradioliin johtuu tadalafiilin estämästä sulfaatiosta suolistossa. Löydöksen kliininen merkitys on epävarma.

Terbutaliini
Suun kautta otetulla terbutaliinilla voidaan odottaa samanlaista altistumista (AUC-arvo) ja Cmax-arvon suurentumista kuin etinyyliestradiolilla, mikä todennäköisesti johtuu tadalafiilin estämästä sulfulaatiosta suolessa. Löydöksen kliininen merkitys on epävarma.

Alkoholi
Tadalafiilin (10 mg ja 20 mg) samanaikainen anto ei vaikuttanut alkoholipitoisuuksiin. Myöskään tadalafiilin pitoisuuksissa ei havaittu muutoksia, kun tadalafiilia ja alkoholia annettiin samanaikaisesti. Tadalafiili (20 mg) ei voimistanut keskimääräistä alkoholin aiheuttamaa verenpaineen laskua (0,7 g/kg tai noin 180 ml 40 % alkoholia [vodka] 80-kiloiselle mieshenkilölle). Joillakin potilailla havaittiin kuitenkin posturaalista heitehuimausta ja ortostaattista hypotensiota. Tadalafiili (10 mg) ei voimistanut alkoholin kognitiiviseen toimintaan kohdistuvia vaikutuksia.

Pediatriset potilaat

Yhteisvaikutuksia on tutkittu vain aikuisille tehdyissä tutkimuksissa.

Populaatiofarmakokinetiikan analyysin perusteella arviot näennäisestä puhdistumasta (CL/F) ja bosentaanin vaikutuksesta CL/F‑arvoon pediatrisilla potilailla ovat samaa luokkaa kuin aikuisilla PAH‑potilailla. Tadalafiiliannosta ei tarvitse muuttaa bosentaanin samanaikaisen käytön yhteydessä.

4.6	Hedelmällisyys, raskaus ja imetys

Raskaus

Raskaana olevien naisten tadalafiilin käytöstä on niukasti tietoa. Eläinkokeet eivät osoita suoria tai epäsuoria haitallisia vaikutuksia raskauteen, alkion tai sikiön kehitykseen, synnytykseen tai jälkeläisen kehitykseen synnytyksen jälkeen (katso kohta 5.3). Varotoimena on suotavaa välttää tadalafiilin käyttöä raskauden aikana.

Imetys

Saatavissa olevan farmakodynaamisen/toksikologisen tiedon perusteella tadalafiili erittyy rintamaitoon. Koska imeväiselle aiheutuvaa vaaraa ei voida sulkea pois, ADCIRCA-valmistetta ei pidä käyttää imetyksen aikana.

Hedelmällisyys

Koirilla havaittiin vaikutuksia, jotka saattavat viitata hedelmällisyyden heikentymiseen. Kahden kliinisen tutkimuksen mukaan tämä vaikutus on epätodennäköinen ihmisillä, vaikka siittiöiden määrä väheni joillakin miehillä (ks. kohdat 5.1 ja 5.3).

4.7	Vaikutus ajokykyyn ja koneiden käyttökykyyn

ADCIRCA-valmisteella on vähäinen vaikutus ajokykyyn ja koneiden käyttökykyyn. Vaikka huimauksen tunteen esiintyminen kliinisissä tutkimuksissa plasebo- ja tadalafiiliryhmissä on ilmoitusten mukaan samaa luokkaa, potilaiden tulee olla tietoisia siitä, kuinka he reagoivat ADCIRCA-valmisteeseen ennen kuin he ajavat autoa tai käyttävät koneita.

4.8	Haittavaikutukset

Turvallisuusprofiilin yhteenveto

Yleisimmin ilmoitettuja haittavaikutuksia, joita ilmoitettiin ≥ 10 %:lla potilaista tadalafiili 40 mg tutkimushaarassa olivat päänsärky, pahoinvointi, selkäkipu, dyspepsia, kuumotus, myalgia, nasofaryngiitti ja raajojen kipu. Ilmoitetut haitat olivat ohimeneviä ja yleensä lieviä tai kohtalaisia. Haittavaikutustietoja yli 75-vuotiaista potilaista on vähän.

ADCIRCA-valmisteella PAH-potilaille tehdyssä lumekontrolloidussa avaintutkimuksessa hoidettiin kaikkiaan 323 potilasta ADCIRCA-valmisteella annoksilla 2,5–40 mg kerran vuorokaudessa, ja 82 potilasta hoidettiin lumelääkkeellä. Hoito kesti 16 viikkoa. Haittatapahtumista johtuneita keskeytyksiä oli yleisesti ottaen vähän (ADCIRCA 11 %, lumelääke 16 %). Avaintutkimuksen loppuun saattaneista potilasta 357 osallistui pitkäaikaiseen jatkotutkimukseen, jossa tutkittiin 20 mg ja 40 mg vuorokausiannoksia. 

Haittavaikutustaulukko

Alla olevasta taulukosta ilmenevät kliinisen plasebokontrolloidun tutkimuksen aikana ilmoitetut haittavaikutukset ADCIRCA-valmistetta saaneilla PAH-potilailla. Taulukkoon sisältyy myös haittavaikutuksia, jotka on raportoitu kliinisissä lääketutkimuksissa ja/tai tadalafiilin tultua markkinoille erektiohäiriöiden hoitoon. Näiden haittatapahtumien ilmaantuvuudeksi on merkitty joko ”tuntematon”, koska niiden ilmaantuvuutta PAH-potilaille ei voida arvioida käytettävissä olevan tiedon valossa tai ilmaantuvuus perustuu kliinisestä plasebokontrolloidusta ADCIRCA-avaintutkimuksesta kerättyyn tietoon. 

Esiintyvyysluokitus: hyvin yleinen ( 1/10), yleinen ( 1/100, < 1/10), melko harvinainen ( 1/1 000, < 1/100), harvinainen ( 1/10 000, < 1/1 000), hyvin harvinainen (< 1/10 000), tuntematon (koska saatavissa oleva tieto ei riitä arviointiin).

(1) Tapahtumia, joita ei ole raportoitu rekisteröintitutkimuksissa ja joita ei voida arvioida käytettävissä olevien tietojen perusteella. Taulukossa olevat haittavaikutukset ovat ilmoitettu joko markkinoille tulon jälkeen tai kliinisistä tutkimuksista, kun tadalafiilia käytettiin erektiohäiriön hoitoon.
(2) Useimmilla potilailla, joilla ilmeni näitä haittatapahtumia, oli ennestään sydän- ja verisuonitautien vaaratekijöitä.
(3) Mukaan otetut MedDRA-käsitteet olivat mahavaiva, mahakipu, alavatsakipu, ylävatsakipu ja vatsavaiva. 
(4) MedDRA-käsitteistöön kuulumaton kliininen termi koskien epänormaalia/huomattavaa kuukautisvuotoa, joita ovat mm. menorragia, metrorragia, menometrorragia tai emätinvuoto.
(5) Taulukossa olevat haittavaikutukset ovat ilmoitettu joko markkinoille tulon jälkeen tai kliinisistä tutkimuksista, kun tadalafiilia käytettiin erektiohäiriön hoitoon, lisäksi esiintyvyysarvioinnit perustuvat vain yhden tai kahden potilaan ilmoittamaan vaikutukseen ADCIRCA-valmisteella tehdyssä avaintutkimuksessa.
(6) Päänsärky oli yleisimmin esiintyvä haittavaikutus. Päänsärkyä voi ilmetä hoidon alussa ja se vähenee hoidon jatkuessa.

Pediatriset potilaat

Yhteensä 51 pediatrista PAH‑potilasta (ikä 2,5–17 v) sai tadalafiilia kliinisissä tutkimuksissa (H6D‑MC‑LVHV, H6D‑MC‑LVIG). Yhteensä 391 pediatrista PAH‑potilasta (vastasyntyneistä < 18‑vuotiaisiin) sai tadalafiilia markkinoilletulon jälkeisessä havainnointitutkimuksessa (H6D‑JE‑TD01). Tadalafiilin annon jälkeen haittavaikutusten esiintymistiheys, tyyppi ja vaikeusaste olivat lapsilla ja nuorilla samaa luokkaa kuin aikuisilla. Tutkimusasetelman, otoskoon, sukupuolen, ikähaarukan ja annosten erojen takia tutkimusten turvallisuuslöydökset on eritelty jäljempänä. 

Lumekontrolloitu kliininen tutkimus pediatrisilla potilailla (H6D‑MC‑LVHV)
Satunnaistetussa, lumekontrolloidussa tutkimuksessa 35 PAH‑potilaalla (ikä 6,2–17,9 v; iän mediaani 14,2 v) yhteensä 17 potilaalle annettiin kerran vuorokaudessa ADCIRCA‑valmistetta 20 mg (keskisuuren painoluokan kohortti, ≥ 25 kg – < 40 kg) tai 40 mg (suuren painoluokan kohortti, ≥ 40 kg) ja 18 potilaalle lumelääkettä 24 viikon ajan. Yleisimmät haittatapahtumat, joita esiintyi ≥ 2:lla tadalafiilia saaneella potilaalla, olivat päänsärky (29,4 %), ylähengitystieinfektio ja influenssa (kumpaakin 17,6 %:lla) sekä nivelkipu ja nenäverenvuoto (kumpaakin 11,8 %:lla). Kuolemantapauksia tai vakavia haittatapahtumia ei ilmoitettu. Lyhytkestoisessa lumekontrolloidussa tutkimuksessa hoitoa saaneista 35 pediatrisesta potilaasta 32 aloitti 24 kuukauden pitkäkestoisen avoimen jatkovaiheen ja 26 oli seurannassa mukana loppuun asti. Uusia turvallisuussignaaleja ei havaittu.

Kontrolloimaton farmakokinetiikkatutkimus pediatrisilla potilailla (H6D‑MC‑LVIG)
Toistuvia suurenevia annoksia arvioineessa pediatrisessa tutkimuksessa 19 potilaalle (iän mediaani 10,9 v [ikähaarukka 2,5–17 v] annettiin kerran vuorokaudessa ADCIRCA‑valmistetta 10 viikon avoimen hoitovaiheen ajan (vaihe 1) ja lisäksi enintään 24 kuukauden jatkovaiheen ajan (vaihe 2). Vakavia haittatapahtumia ilmoitettiin 8 potilaalla (42,1 %). Näitä olivat kohonnut keuhkovaltimopaine (21,0 %), virusinfektio (10,5 %) ja sydämen vajaatoiminta, mahatulehdus, kuume, tyypin 1 diabetes, kuumekouristus, pyörrytys, epileptinen kohtaus ja munasarjakysta (kutakin 5,3 %:lla). Yksikään potilas ei keskeyttänyt hoitoa haittatapahtumien vuoksi. Hoidon aikana ilmenneitä haittatapahtumia ilmoitettiin 18 potilaalla (94,7 %). Yleisimpiä (≥ 5 potilaalle ilmaantuneita) olivat päänsärky, kuume, ylähengitysteiden virusinfektio ja oksentelu. Kuolemantapauksia ilmoitettiin kaksi.

Markkinoilletulon jälkeinen tutkimus pediatrisilla potilailla (H6D‑JE‑TD01)
Turvallisuustietoja kerättiin markkinoilletulon jälkeisessä havainnointitutkimuksessa Japanissa 391 pediatriselta PAH‑potilaalta (enintään 2 vuoden havainnointijakso). Potilaiden ikäkeskiarvo tutkimuksessa oli 5,7 ± 5,3 v (79 iältään < 1 v, 41 iältään 1 – < 2 v, 122 iältään 2–6 v, 110 iältään 7–14 v ja 39 iältään 15–17 v). Haittatapahtumia ilmoitettiin 123 potilaalla (31,5 %). Haittatapahtumia (≥ 5 potilaalla esiintyneitä) olivat kohonnut keuhkovaltimopaine (ilmaantuvuus 3,6 %), päänsärky (2,8 %), sydämen vajaatoiminta ja verihiutalearvon pieneneminen (kumpaakin 2,0 %:lla), nenäverenvuoto ja ylähengitystieinfektio (kumpaakin 1,8 %:lla), keuhkoputkitulehdus, ripuli ja poikkeava maksatoiminta (kutakin 1,5 %:lla) sekä maha‑suolitulehdus, proteiinihukkaa aiheuttava maha‑ ja suolisairaus ja ASAT‑arvon suureneminen (kutakin 1,3 %:lla). Vakavien haittatapahtumien ilmaantuvuus oli 12,0 % (≥ 3 potilaalla), mukaan lukien kohonnut keuhkovaltimopaine (3,6 %), sydämen vajaatoiminta (1,5 %) ja keuhkokuume (0,8 %). Kuolemantapauksia ilmoitettiin 16 (4,1 %), joista yksikään ei liittynyt tadalafiiliin.

Epäillyistä haittavaikutuksista ilmoittaminen 

On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haitta-tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9	Yliannostus

Terveille koehenkilöille on annettu enimmillään 500 mg:n kerta-annoksia, ja erektiohäiriöpotilaille on annettu useita enimmillään 100 mg:n vuorokausiannoksia. Haittavaikutukset olivat samanlaisia kuin pienempiä annoksia käytettäessä. 
Yliannostustapauksissa on tarvittaessa ryhdyttävä tavanomaisiin tukitoimenpiteisiin. Hemodialyysi ei sanottavasti auta tadalafiilin eliminaatiota.


5.	FARMAKOLOGISET OMINAISUUDET

5.1	Farmakodynamiikka

Farmakoterapeuttinen ryhmä: Virtsaelinten sairauksien lääkkeet, erektiohäiriöiden hoitoon tarkoitetut lääkkeet, ATC-koodi: G04BE08.

Vaikutusmekanismi

Tadalafiili on voimakas ja selektiivinen PDE5:n estäjä. PDE5-entsyymi hajottaa syklistä guanosiinimonofosfaattia (cGMP). Koholla olevaan keuhkovaltimopaineeseen liittyy heikentynyt verisuonen endoteeliperäinen typpioksidin vapautuminen, ja siten cGMP:n pitoisuus keuhkoverisuonten sileässä lihaskudoksessa pienenee. PDE5 on keuhkoverisuoniston tärkein fosfodiesteraasi. Kun tadalafiili estää PDE5-entsyymiä, cGMP:n pitoisuus suurenee ja tästä seuraa keuhkoverisuonen sileiden lihassolujen relaksaatio ja keuhkoverisuoniston vasodilaatio. 

Farmakodynaamiset vaikutukset

In vitro ‑tutkimukset ovat osoittaneet tadalafiilin olevan PDE5:n selektiivinen estäjä. PDE5 on entsyymi, jota esiintyy siittimen paisuvaisen sileälihaskudoksessa, verisuonten ja sisäelinten sileälihaskudoksessa, luustolihaksissa, verihiutaleissa, munuaisissa, keuhkoissa ja pikkuaivoissa. Tadalafiilin PDE5:een kohdistuva vaikutus on voimakkaampi kuin muihin fosfodiesteraaseihin kohdistuva vaikutus. Tadalafiilin vaikutus on > 10 000 kertaa voimakkaampi PDE5- kuin PDE1‑, PDE2- ja PDE4- entsyymeihin, joita esiintyy sydämessä, aivoissa, verisuonissa, maksassa ja muissa elimissä. Tadalafiilin vaikutus on > 10 000 kertaa voimakkaampi PDE5- kuin PDE3-entsyymiin, jota esiintyy sydämessä ja verisuonissa. PDE5:een kohdistuva selektiivisyys PDE3:een verrattuna on tärkeä, koska PDE3 on entsyymi, joka osallistuu sydämen kontraktiliteettiin. Tadalafiilin vaikutus on lisäksi noin 700 kertaa voimakkaampi PDE5:een kuin PDE6:een nähden. PDE6 on entsyymi, jota esiintyy verkkokalvossa, ja joka vastaa fototransduktiosta. Lisäksi tadalafiilin PDE5:een kohdistuva vaikutus on > 10 000 kertaa voimakkaampi kuin PDE7–PDE10:een kohdistuva vaikutus. 

Kliininen teho ja turvallisuus

Koholla oleva keuhkovaltimopaine aikuisilla
Satunnaistetussa, kaksoissokkoutetussa ja plasebokontrolloidussa tutkimuksessa oli 405 PAH-potilasta. Sallittuja muita samanaikaisia lääkkeitä olivat bosentaani (stabiili ylläpitoannos suurimmillaan 125 mg kahdesti vuorokaudessa), pysyvä antikoagulaatiohoito, digoksiini, diureetit ja happi. Yli puolet (53,3 %) potilaista käytti samanaikaisesti bosentaania.

Potilaat satunnaistettiin yhteen viidestä hoitoryhmästä (tadalafiili 2,5 mg, 10 mg, 20 mg, 40 mg tai plasebo). Potilaat olivat vähintään 12-vuotiaita ja heidän diagnoosinsa oli joko idiopaattinen PAH, sidekudossairauteen, laihdutuslääkekäyttöön, immuunikatoon (HIV-virusinfektioon), eteis-kammioväliseinän aukkoon tai sellaisen sydänvian leikkaushoitoon liittyvä PAH, jossa kyseessä oli vähintään vuoden ajan kestänyt synnynnäinen systeemiverenkierron ja keuhkoverenkierron välinen šuntti (esim. kammioväliseinän aukko, avoin ductus arteriosus). Kaikkien potilaiden iän keskiarvo oli 54 vuotta (vaihteluväli 14–90 vuotta), useimmat olivat valkoihoisia (80,5 %) ja naispuolisia (78,3 %). Tavallisimmat PAH:n etiologiat olivat idiopaattinen (61,0 %) ja sidekudostaudista johtuvaan verisuonisairauteen liittyvä PAH (23,5 %). Tavallisin potilaiden WHO:n mukainen toiminnallinen luokka oli III (65,2 %), toiseksi tavallisin II (32,1 %). Keskimääräinen 6 minuutin kävelymatka (6-minute-walk distance, 6MWD) tutkimuksen alussa oli 343,6 metriä.

Ensisijainen tehomuuttuja oli muutos keskimääräisessä 6 minuutin kävelymatkassa (6MWD) lähtötilanteesta tutkimuksen viikkoon 16 mennessä. Ainoastaan tadalafiilin 40 mg:n annoksella saavutettiin tutkimussuunnitelmassa määritelty merkitsevyystaso: plaseboryhmään suhteutettu 6MWD-arvon suureneman mediaani oli 26 metriä (p = 0,0004; 95 %:n luottamusväli: 9,5–44,0, ennalta määritetty Hodges-Lehma-menetelmä) ja keskiarvo 33 metriä (95 %:n luottamusväli 15,2–50,3). Tämä kävelymatkan pitenemä ilmeni jo 8 viikon kohdalla. 6MWD-arvo oli tilastollisesti merkitsevästi (p < 0,01) suurempi 12 viikon kohdalla, kun potilaita pyydettiin lykkäämään tutkimuslääkkeen ottoa vaikuttavan aineen jäännöspitoisuuden mittaamiseksi. Tulokset olivat yleensä yhdenmukaisia eri alaryhmissä, kun asiaa selvitettiin iän, sukupuolen, PAH:n etiologian sekä lähtötilanteen WHO-luokan ja 6MWD-arvon mukaan. Plasebon suhteen korjattu 6MWD-arvon suurenemisen mediaani oli 17 metriä (p = 0,09; 95 %:n luottamusväli -7,1–43,0, ennalta määritetty Hodges-Lehman-menetelmä) ja keskiarvo 23 metriä (95 %:n luottamusväli -2,4–47,8) niillä potilailla, jotka 40 mg:n päivittäisen tadalafiiliannoksen lisäksi käyttivät bosentaania (n = 39) ja 39 metriä (p < 0,01; 95 %:n luottamusväli 13,0–66,0, ennalta määritetty Hodges-Lehman-menetelmä) ja keskiarvo 44 metriä (95 %:n luottamusväli 19,7–69,0) pelkästään 40 mg:n päivittäistä tadalafiiliannosta käyttävillä (n = 37). 

Niiden potilaiden osuus, joiden WHO:n mukainen toiminnallinen luokka 16 viikon kohdalla oli parantunut, oli samankaltainen tadalafiilia 40 mg ja plaseboa käyttäneillä (23 % ja 21 %). Kliinisen tilan pahenemisen ilmaantuvuus tadalafiilin 40 mg:n päivittäisessä annosryhmässä oli pienempi (5 %; 4 potilasta 79:stä) kuin plaseboa saaneiden ryhmässä (16 %; 13 potilasta 82:sta). Borgin hengenahdistusasteikolla arvioituna muutokset olivat pieniä, eivätkä ne olleet tilastollisesti merkitseviä 40 mg:n tadalafiiliryhmässä eivätkä plaseboryhmässä.

Lisäksi havaittiin niiden potilaiden tilan parantuneen, jotka saivat 40 mg tadalafiilia vuorokaudessa, verrattuna plaseboon, kun asiaa tutkittiin SF 36 ‑asteikolla seuraavien muuttujien suhteen: fyysinen toimintakyky, fyysisen terveydentilan asettamat rajoitukset roolitoiminnalle, kipu, yleinen koettu terveydentila, tarmokkuus ja sosiaalinen toimintakyky. Paranemista ei todettu SF 36 ‑asteikon muuttujissa emotionaalisten ongelmien asettamat rajoitukset roolitoiminnalle sekä yleinen psyykkinen hyvinvointi. Plaseboon verrattuna tadalafiili 40 mg -ryhmässä todettiin paranemista EuroQol (EQ 5D) US ja UK indeksimuuttujien arvoissa, johon sisältyivät muuttujat liikkuminen, itsestä huolehtiminen, tavalliset/jokapäiväiset toiminnot, kivut ja vaivat, ahdistus ja masennus, ja sama ilmeni visuaalis-analogista asteikkoa käytettäessä (VAS).

Kardiopulmonaalinen hemodynamiikka tutkittiin 93 potilaalta. Tadalafiili 40 mg suurensi minuuttivolyymiä (0,6 l/min), pienensi keuhkovaltimopainetta (-4,3 mmHg) ja pienensi keuhkoverenkierron vastusta (-209 dyn·s/cm5) verrattuna lähtöarvoon (p < 0,05). Jälkikäteisanalyysi osoitti kuitenkin, että kardiopulmonaalisten hemodynaamisten parametrien muutokset lähtöarvoon nähden tadalafiili 40 mg -ryhmässä eivät olleet merkitsevästi erilaiset verrattuna plaseboon. 

Pitkäaikainen hoito
Plasebokontrolloituun tutkimukseen osallistuneista potilaista 357 osallistui pitkään jatkotutkimukseen. Näistä potilaista 311 oli hoidettu tadalafiililla ainakin 6 kuukautta ja 293 potilasta ainakin vuoden ajan (mediaaninen altistusaika 365 vrk, vaihteluväli 2–415 vrk). Eloonjäämisosuus niiden potilaiden joukossa, joista tietoa on käytettävissä, oli vuoden hoidon jälkeen 96,4 %. Lisäksi ilmeni, että 6 minuutin kävelytestin tulos ja WHO:n toimintaluokitusjakauma olivat nähtävästi pysyneet vakaina niiden potilaiden joukossa, jotka olivat käyttäneet tadalafiilia vuoden.

Tadalafiilin 20 mg antaminen terveille koehenkilöille ei aiheuttanut merkitsevää eroa plaseboon verrattuna selinmakuulla mitatussa systolisessa ja diastolisessa verenpaineessa (enimmäislaskun keskiarvo 1,6 ja 0,8 mmHg), seisten mitatussa systolisessa ja diastolisessa verenpaineessa (enimmäislaskun keskiarvo 0,2 ja 4,6 mmHg) eikä merkitsevää muutosta sykkeessä. 

Tutkimuksessa, jossa tarkasteltiin tadalafiilin vaikutusta näköaistiin, värien erottamisessa (sininen/vihreä) ei havaittu heikentymistä Farnsworth-Munsellin 100 sävyn testissä. Tämä havainto on johdonmukainen siihen seikkaan nähden, että tadalafiililla on vähäinen affiniteetti PDE6-entsyymiin PDE5-entsyymiin verrattuna. Värinäön muutoksia koskevat ilmoitukset olivat harvinaisia (< 0,1 %) kaikissa kliinisissä tutkimuksissa. 

Miehille tehtiin kolme eri tutkimusta, joissa tutkittiin tadalafiilin mahdollista vaikutusta spermatogeneesiin (tadalafiili 10 mg/vrk yksi kuuden kuukauden tutkimus ja tadalafiili 20 mg/vrk yksi kuuden ja yksi yhdeksän kuukauden tutkimus). Näistä kahdessa tutkimuksessa havaittiin siittiöiden lukumäärän ja pitoisuuden vähenemistä. Väheneminen liitettiin tadalafiilihoitoon, luultavasti kliinisesti merkityksettömänä. Näitä vaikutuksia ei liitetty muutoksiin muissa parametreissä kuten siittiöiden liikkuvuus, morfologia tai follikkelia stimuloiva hormoni. 

Pediatriset potilaat

Koholla oleva keuhkovaltimopaine pediatrisilla potilailla
Yhteensä 35 pediatrista PAH‑potilasta (ikä 6 – < 18 v) saivat hoitoa kaksivaiheisessa lisähoitoa (potilaalla käytössä olevan endoteliinireseptorin salpaajan lisänä käytettävää hoitoa) koskeneessa tutkimuksessa (H6D‑MC‑LVHV), jossa arvioitiin tadalafiilin tehoa, turvallisuutta ja farmakokinetiikkaa. Kuuden kuukauden pituisessa kaksoissokkovaiheessa (vaihe 1) 17 potilasta sai tadalafiilia ja 18 potilasta sai lumelääkettä.

Potilaan tadalafiiliannos määritettiin seulontakäynnillä mitatun painon perusteella. Valtaosa potilaista (25 [71,4 %]) painoi ≥ 40 kg ja sai 40 mg:n annoksia, ja loput (10 [28,6 %]) painoivat ≥ 25 kg – < 40 kg ja saivat 20 mg:n annoksia. Tutkimukseen osallistui 16 miespuolista ja 19 naispuolista potilasta. Koko populaation iän mediaani oli 14,2 v (ikähaarukka 6,2–17,9 v). Tutkimukseen ei otettu < 6‑vuotiaita potilaita. Tavallisimmat PAH:n etiologiat olivat idiopaattinen PAH (74,3 %) ja PAH, joka liittyi pitkittyneeseen tai uusiutuvaan kohonneeseen keuhkovaltimopaineeseen synnynnäisen systeemiverenkierron ja keuhkoverenkierron välisen suntin korjaamisen jälkeen (25,7 %). Valtaosalla potilaista (80 %) WHO:n mukainen toiminnallinen luokka oli II. 

Vaiheessa 1 ensisijaisena tavoitteena oli arvioida tadalafiilin tehoa lumelääkkeeseen verrattuna 6MWD‑tuloksen parantamisessa lähtötilanteesta viikolle 24 potilailla, jotka olivat iältään ≥ 6 – < 18 v ja jotka pystyivät kehitysvaiheensa puolesta suorittamaan 6MWD‑testin. Ensisijaisessa analyysissä (toistomittausten sekamalli [MMRM]) 6MWD‑tuloksen pienimmän neliösumman keskimuutos (keskivirhe) lähtötilanteesta viikolle 24 oli 60 metriä (keskivirhe: 20,4) tadalafiilia saaneilla ja 37 metriä (keskivirhe: 20,8) lumelääkettä saaneilla.

Pediatrisilla PAH‑potilailla (ikä ≥ 2 – < 18 v) käytettiin myös altistus‑vastemallia 6MWD‑tuloksen ennustamiseen. Arviointi perustui pediatriseen altistukseen 20 tai 40 mg:n vuorokausiannoksen jälkeen, ja siinä käytettiin populaatiofarmakokinetiikan mallia ja vakiintunutta aikuisten altistus‑vastemallia (H6D‑MC‑LVGY). Malli osoitti, että H6D‑MC‑LVHV‑tutkimuksessa mallilla ennustettu vaste ja todellinen havaittu 6MWD‑tulos olivat samaa luokkaa pediatrisilla potilailla (ikä 6 – < 18 v).

Kummassakaan hoitoryhmässä ei todettu vahvistettua kliinistä pahenemista vaiheen 1 aikana. Niiden potilaiden osuus, joiden WHO:n mukainen toiminnallinen luokka oli parantunut lähtötilanteen ja viikon 24 välisenä aikana, oli tadalafiiliryhmässä 40 % ja lumeryhmässä 20 %. Tadalafiiliryhmässä havaittiin myös mahdollista tehoa koskeva positiivinen trendi lumeryhmään verrattuna. Tämä koski tutkimuksia kuten NT‑proBNP (hoitojen välinen ero ‑127,4, 95 %:n lv ‑247,05 – ‑7,80), kaikukardiografian parametrit (TAPSE: hoitojen välinen ero 0,43, 95 %:n lv 0,14–0,71; vasemman kammion systolinen EI [eccentricity index]: hoitojen välinen ero ‑0,40, 95 %:n lv ‑0,87–0,07; vasemman kammion diastolinen EI: hoitojen välinen ero ‑0,17, 95 %:n lv ‑0,43–0,09; lumeryhmässä 2 potilaalla ilmoitettiin perikardiumeffuusiota, tadalafiiliryhmässä ei yhdelläkään) ja CGI‑I‑pistemäärä (parani tadalafiiliryhmässä 64,3 % ja lumeryhmässä 46,7 %).

Pitkäkestoisen jatkovaiheen tiedot
Yhteensä 32 potilasta lumekontrolloidusta tutkimuksesta (H6D‑MC‑LVHV) aloitti 2 vuoden avoimen jatkovaiheen (vaihe 2), jonka aikana kaikki potilaat saivat tadalafiilia painoluokkansa mukaisena annoksena. Vaiheessa 2 ensisijaisena tavoitteena oli arvioida tadalafiilin pitkäaikaisturvallisuutta. 

Yhteensä 26 potilasta oli mukana seurannan loppuun asti. Seurannan aikana ei havaittu uusia turvallisuussignaaleja. Kliinistä pahenemista todettiin 5 potilaalla: yhdellä esiintyi ensimmäistä kertaa pyörtymistä, kahdella suurennettiin endoteliinireseptorin salpaajan annosta, yhdelle aloitettiin uusi samanaikainen PAH‑lisähoito ja yksi sai sairaalahoitoa PAH:n etenemisen takia. Valtaosalla potilaista WHO:n mukainen toiminnallinen luokka pysyi ennallaan tai parani vaiheen 2 loppuun mennessä. 

Farmakodynaamiset vaikutukset < 6‑vuotiailla lapsilla
Alle 6‑vuotiaille lapsille farmakodynamiikan mittareita on saatavilla vähän eikä soveltuvia ja hyväksyttyjä kliinisiä päätetapahtumia ole, minkä vuoksi teho on tässä populaatiossa ekstrapoloitu aikuisten tehokkaan annosalueen suhteen tehdyn altistuskaltaistuksen perusteella.

ADCIRCA‑valmisteen annostusta ja tehoa ei ole varmistettu alle 2 vuoden ikäisten lasten hoidossa.

Duchennen lihasdystrofia
Pediatrisilla potilailla, joilla on Duchennen lihasdystrofia (DMD), on tehty yksi tutkimus, jossa ei saatu näyttöä tehosta. Randomoitu kaksoissokkoutettu plasebokontrolloitu kolmihaarainen rinnakkaistutkimus tadalafiililla tehtiin 331 pojalla, joiden ikä oli 7-14 vuotta ja joilla oli DMD, ja jotka saivat samanaikaista kortikosteroidihoitoa. Tutkimus sisälsi 48 viikon kaksoissokkoutetun jakson, jossa potilaat satunnaistettiin saamaan tadalafiilia 0,3 mg/kg, tadalafiilia 0,6 mg/kg tai plaseboa päivittäin. Tadalafiili ei hidastanut liikkumiskyvyn alenemista, kun sitä mitattiin 6 minuutin kävelymatkana (6MWD), joka oli ensisijainen päätetapahtuma. Pienimmän neliösumman (LS) keskimääräinen muutos 6MWD:ssä 48 viikon kohdalla oli -51,0 metriä (m) plaseboryhmässä, verrattuna -64,7 metriin tadalafiilia 0,3 mg/kg käyttäneessä ryhmässä (p=0,307) ja -59,1 metriin tadalafiilia 0,6 mg/kg käyttäneessä ryhmässä (p=0,538). Lisäksi tehoa ei pystytty osoittamaan missään tästä tutkimuksesta tehdyssä sekundaarianalyysissa. Kaiken kaikkiaan tämän tutkimuksen haittaprofiili oli yhdenmukainen tadalafiilin tunnetun haittaprofiilin kanssa, ja haittavaikutukset odotetunlaisia pediatrisessa DMD potilasryhmässä, jossa potilaat saavat kortikosteroideja.

5.2	Farmakokinetiikka

Farmakokineettiset tutkimukset ovat osoittaneet, että ADCIRCA-tabletit ja oraalisuspensio ovat bioekvivalentteja AUC(0-∞) -arvon perusteella paastotilassa. Oraalisuspension huippupitoisuus (Tmax) on noin 1 tunti myöhemmin kuin tablettien, mutta eroa ei pidetty kliinisesti merkittävänä. Vaikka tabletit voidaan ottaa ruuan kanssa tai ilman, oraalisuspensio tulee ottaa tyhjään mahaan vähintään 1 tunti ennen ateriaa tai 2 tuntia sen jälkeen.

Imeytyminen

Tadalafiili imeytyy hyvin suun kautta otettuna ja havaittu plasman keskihuippupitoisuus (Cmax) saavutetaan keskimäärin 4 tunnissa annoksen ottamisesta. Farmakokinetiikan tutkimukset ovat osoittaneet, että ADCIRCA‑tabletit ja ‑oraalisuspensio ovat AUC(0‑∞)‑arvon perusteella bioekvivalentteja. Suun kautta otetun tadalafiilin absoluuttista hyötyosuutta ei ole määritetty.

[bookmark: _Hlk121832308]Ruoan nauttiminen ei vaikuta ADCIRCA-tablettien imeytymisnopeuteen eikä imeytyneen tadalafiilin osuuteen, joten ADCIRCA-tabletit voidaan ottaa ruoan kanssa tai tyhjään mahaan. Ruoan vaikutusta ADCIRCA-oraalisuspension imeytymisnopeuteen ja imeytyneen tadalafiilin osuuteen ei ole tutkittu. Siksi ADCIRCA-oraalisuspensio tulee ottaa tyhjään mahaan vähintään 1 tunti ennen ateriaa tai 2 tuntia sen jälkeen. Annoksen ottamisaika (aamu tai ilta 10 mg:n kerta-annos) ei vaikuttanut kliinisesti merkitsevästi imeytymisnopeuteen eikä imeytyneen aineen osuuteen. Kliinisissä tutkimuksissa ja markkinoilletulon jälkeisissä tutkimuksissa lapsille on annettu tadalafiilia ruokailusta riippumatta eikä turvallisuusriskejä ole havaittu.

Jakautuminen

Jakautumistilavuuden keskiarvo vakaassa tilassa on noin 77 l, mikä osoittaa, että tadalafiili jakautuu kudoksiin. Terapeuttisella pitoisuudella 94 % plasman tadalafiilista sitoutuu proteiineihin. Heikentynyt munuaistoiminta ei vaikuta proteiineihin sitoutumiseen.

Alle 0,0005 % annetusta annoksesta erittyi terveiden koehenkilöiden spermaan.

Biotransformaatio

Tadalafiili metaboloituu pääasiassa sytokromi-P450(CYP)3A4-isoentsyymin kautta. Veressä päämetaboliitti on metyylikatekoliglukuronidi. Tämän metaboliitin PDE5:een kohdistuva vaikutus on vähintään 13 000 kertaa heikompi kuin tadalafiilin. Havaittujen metaboliittipitoisuuksien ei siis oleteta olevan kliinisesti aktiivisia.

Eliminaatio

Terveillä koehenkilöillä suun kautta otetun tadalafiilin puhdistuman keskiarvo vakaassa tilassa on 3,4 l/h ja terminaalisen puoliintumisajan keskiarvo on 16 tuntia. Tadalafiili erittyy etupäässä inaktiivisina metaboliitteina pääasiallisesti ulosteisiin (noin 61 % annoksesta) ja vähemmässä määrin virtsaan (noin 36 % annoksesta.)

Lineaarisuus/ei-lineaarisuus

Terveissä henkilöissä altistuminen tadalafiilille (pitoisuuspinta-alana eli AUC-arvona) kasvoi suhteessa annoksen kokoon annosvälillä 2,5–20 mg. Kun annos kasvaa välille 20 mg–40 mg, altistuminen suhteessa annokseen ei suurene samassa määrin. Kun tadalafiilia käytetään annoksella 20 mg ja 40 mg vuorokaudessa, tadalafiili saavuttaa vakaan tilan pitoisuuden plasmassa 5 vuorokaudessa, jolloin altistuminen on suunnilleen puolitoistakertainen kerta-annokseen verrattuna.

Populaatiotason farmakokinetiikka
Ilman bosentaania hoidettavien PAH-potilaiden keskimääräinen altistuminen tadalafiilille oli 26 % suurempi 40 mg:n vakaan tilan annoksella verrattuna terveisiin vapaaehtoisiin. Cmax-arvo ei poikennut kliinisesti merkitsevästi terveiden vapaaehtoisten arvosta. Tulos viittaa siihen, että tadalafiilin puhdistuma on hitaampaa PAH-potilailla kuin terveillä vapaaehtoisilla.

Erityispotilasryhmät

Iäkkäät potilaat
Terveillä iäkkäillä koehenkilöillä (vähintään 65-vuotiailla) suun kautta otetun tadalafiilin (annos 10 mg) puhdistuma oli pienempi, ja se johti 25 % suurempaan altistukseen (AUC-arvo) suhteessa iältään 19–45-vuotiaisiin terveisiin koehenkilöihin. Tämä iän vaikutus ei ole kliinisesti merkitsevä eikä se anna aihetta annoksen muuttamiseen.

Munuaisten vajaatoiminta
Kliinisen farmakologian tutkimuksissa (kerta-annos 5–20 mg) tadalafiilialtistus (AUC) noin kaksinkertaistui koehenkilöillä, joiden munuaistoiminta oli lievästi (kreatiniinipuhdistuma 51–80 ml/min) tai keskivaikeasti (kreatiniinipuhdistuma 31–50 ml/min) heikentynyt tai joilla oli vakava (end-stage) hemodialyysiä vaativa munuaisten vajaatoiminta. Hemodialyysipotilailla Cmax oli 41 % korkeampi kuin terveillä vapaaehtoisilla. Hemodialyysi ei sanottavasti auta tadalafiilin eliminaatiota. 

Tadalafiilia ei suositella potilaille, joilla on vaikea munuaisten vajaatoiminta, koska tässä tilassa altistuminen (pitoisuuspinta-ala) tadalafiilille suurenee, kliinistä kokemusta on rajallisesti, eikä tadalafiilin puhdistumaa voida lisätä dialyysilla. 

Maksan vajaatoiminta
Koehenkilöillä, joiden maksan toiminta oli heikentynyt lievästi tai keskivaikeasti (Child-Pugh-luokka A ja B), tadalafiilialtistus (AUC-arvo) 10 mg:n annoksella on verrattavissa terveiden koehenkilöiden altistukseen. Jos tadalafiilia määrätään tälle potilasryhmälle, hoitavan lääkärin tulee arvioida huolellisesti hyödyt ja riskit yksittäiselle potilaalle. Maksan vajaatoimintaa sairastavista potilaista ei ole saatavilla tietoa yli 10 mg:n tadalafiiliannoksista.
Vaikeaa maksakirroosia (Child-Pugh-luokka C) sairastavia potilaita ei ole tutkittu ja siksi tadalafiilin antamista näille potilaille ei suositella.

Diabetespotilaat
Diabetesta sairastavien potilaiden tadalafiilialtistus (AUC-arvo) 10 mg:n annoksella oli noin 19 % pienempi kuin terveiden koehenkilöiden AUC-arvo. Tämä ero ei anna aihetta annoksen muuttamiseen.

Etnisyys
Eri etnisiä populaatioita edustavia tutkimushenkilöitä ja potilaita on osallistunut farmakokineettisiin tutkimuksiin, eikä näissä tutkimuksissa ole todettu eroja henkilöiden tyypillisessä altistumisessa tadalafiilille. Annoksen säätämistä ei tarvita.

Sukupuoli
Kliinisesti merkityksellisiä eroja altistumisessa ei todettu, kun tutkittiin terveitä naisia ja miehiä, joille annettiin joko kerta-annos tadalafiilia tai toistuvia annoksia. Annoksen säätämistä ei tarvita.

Pediatriset potilaat
36 pediatrisesta PAH‑potilaasta (ikä 2 – < 18 v) saatujen tietojen perusteella paino ei vaikuta tadalafiilin puhdistumaan. AUC‑arvot ovat kaikissa pediatrisissa painoluokissa samaa luokkaa kuin samaa annosta käyttävillä aikuispotilailla. Painon todettiin olevan lapsilla huippualtistusta ennustava tekijä; painon vaikutuksen takia annos on 20 mg vuorokaudessa ≥ 2‑vuotiaille pediatrisille potilaille, jotka painavat < 40 kg. Cmax‑arvon odotetaan olevan samaa luokkaa kuin pediatrisilla potilailla, jotka painavat ≥ 40 kg ja joiden annos on 40 mg vuorokaudessa. Tabletin Tmax‑arvon arvioitiin olevan noin 4 tuntia, eikä paino vaikuttanut arvoon. Tadalafiilin puoliintumisajan vaihteluväliksi arvioitiin 13,6–24,2 tuntia, kun painon vaihteluväli on 10–80 kg. Puoliintumisajassa ei havaittu kliinisesti merkittäviä eroja. 

5.3	Prekliiniset tiedot turvallisuudesta

Farmakologista turvallisuutta, toistuvan annoksen toksisuutta, genotoksisuutta, karsinogeenisuutta sekä lisääntymistoksisuutta koskevien tavanomaisten prekliinisten tutkimusten tulokset eivät viittaa mihinkään erityiseen vaaraan, kun tadalafiilia käytetään ihmisillä. 

Rotilla tai hiirillä, jotka saivat tadalafiilia enimmillään 1 000 mg/kg/vrk, ei havaittu todisteita teratogeenisuudesta, alkiotoksisuudesta eikä sikiötoksisuudesta. Rotilla tehdyssä pre‑ ja postnataalista kehitystä koskeneissa tutkimuksissa annos, jolla ei havaittu vaikutusta, oli 30 mg/kg/vrk. Tiineellä rotalla tämän annoksen laskennallisen vapaan vaikuttavan aineen määrän AUC-arvo oli noin 18-kertainen ihmisen 20 mg:n annoksen AUC-arvoon nähden. 

Uros- ja naaraspuolisilla rotilla ei esiintynyt hedelmällisyyden heikkenemistä. Kun koirille annettiin tadalafiilia vähintään 25 mg/kg/vrk 6–12 kuukauden ajan (vähintäänkin kolme kertaa suurempi altistus [vaihteluväli 3,7–18,6] ihmisessä 20 mg:n kerta-annoksella saavutettavaan verrattuna), siementiehyeen epiteelissä esiintyi regressiota, joka johti joillakin koirilla spermatogeneesin vähenemiseen. Katso myös kohta 5.1. 


6.	FARMASEUTTISET TIEDOT

6.1	Apuaineet

Ksantaanikumi 
Mikrokiteinen selluloosa
Karmelloosinatrium
Sitruunahappo 
Natriumsitraatti
Natriumbentsoaatti (E211)
Piidioksidi, kolloidinen, vedetön
Sorbitoli (E420), nestemäinen (kiteytyvä)
Polysorbaatti 80 
Sukraloosi 
Simetikoniemulsio, 30 % (sisältää simetikonia, metyyliselluloosaa, sorbiinihappoa ja puhdistettua vettä)
Keinotekoinen kirsikka‑aromi (sisältää propyleeniglykolia [E1520])
Puhdistettu vesi

6.2	Yhteensopimattomuudet

Ei oleellinen.

6.3	Kestoaika

2 vuotta.
Avattu pullo: 110 vrk.

6.4	Säilytys 

Säilytä pullo pystyasennossa. Tämä lääkevalmiste ei vaadi erityisiä säilytysolosuhteita. Avatun lääkevalmisteen säilytys, ks. kohta 6.3.

6.5	Pakkaustyyppi ja pakkauskoot

Polyeteenitereftalaatista (PET) valmistettu, 220 ml oraalisuspensiota sisältävä pullo, jossa irrotettava sinetti ja polypropeenista (PP) valmistettu turvasuljin. Pakattu pahvikoteloon.

Yksi kotelo sisältää yhden pullon, kaksi pientiheyspolyeteenistä (LDPE) valmistettua 10 ml:n ruiskua, joissa on mitta‑asteikko (asteikkoväli 1 ml), ja pulloon painettavan LDPE‑sovittimen.

6.6	Erityiset varotoimet hävittämiselle ja muut käsittelyohjeet

Valmistelu: Valmisteen mukana kotelossa toimitettava pulloon painettava sovitin on painettava tiukasti pullon suuhun ennen ensimmäistä käyttökertaa ja pidettävä pullossa koko pullon käytön ajan. Pulloa on ravistettava hyvin vähintään 10 sekunnin ajan ennen jokaista käyttökertaa. Pulloa on ravistettava uudelleen, jos pullo on ollut paikallaan yli 15 minuuttia. Mittaruisku on liitettävä sovittimeen ja annos vedettävä ylösalaisin käännetystä pullosta siten, että mL‑asteikkomerkki on linjassa kauluksen alareunan kanssa. Korkki on suljettava jokaisen käyttökerran jälkeen. Ruisku on huuhdeltava: lasi täytetään vedellä, ruisku vedetään täyteen vettä ja vesi ruiskutetaan pois. 

Tadalafiiliannoksen talteenotto (dose recovery) saavutettiin silikonista ja polyuretaanista valmistetuilla nenä‑mahaletkuilla, joiden pituus oli 60 cm ja koko 8 Fr. Oraalisuspension annon jälkeen nenä‑mahaletku on huuhdeltava vähintään kerran 3 millilitralla vettä tai fysiologista suolaliuosta (0,9 % natriumkloridi) riittävän annoksen saamisen varmistamiseksi.

Käyttämätön lääkevalmiste tai jäte on hävitettävä paikallisten vaatimusten mukaisesti.


7.	MYYNTILUVAN HALTIJA

Eli Lilly Nederland B.V. 
Orteliuslaan 1000, 3528 BD UtrechtPapendorpseweg 83, 3528 BJ Utrecht 

Alankomaat


8.	MYYNTILUVAN NUMERO(T)

EU/1/08/476/007


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ

Myyntiluvan myöntämispäivämäärä: 1. lokakuuta 2008
Viimeisen uudistamisen päivämäärä: 22. toukokuuta 2013


10.	TEKSTIN MUUTTAMISPÄIVÄMÄÄRÄ

Lisätietoa tästä lääkevalmisteesta on Euroopan lääkeviraston verkkosivuilla https://www.ema.europa.eu.

























LIITE II

A.	ERÄN VAPAUTTAMISESTA VASTAAVA(T) VALMISTAJA(T)

B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET 

C.	MYYNTILUVAN MUUT EHDOT JA EDELLYTYKSET

D. 	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ


A.	ERÄN VAPAUTTAMISESTA VASTAAVAT VALMISTAJAT  

Erän vapauttamisesta vastaavien valmistajien nimi ja osoite 

Tabletti, kalvopäällysteinen ja oraalisuspensio
Lilly S.A.
Avda de la Industria 30
28108 Alcobendas (Madrid)
Espanja

Oraalisuspensio
Delpharm Huningue SAS 
26 rue de la Chapelle
Huningue, 68330
Ranska

Lääkevalmisteen painetussa pakkausselosteessa on ilmoitettava kyseisen erän vapauttamisesta vastaavan valmistusluvan haltijan nimi ja osoite.

B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET 

Reseptilääke, jonka määräämiseen liittyy rajoitus (ks. Liite I: valmisteyhteenvedon kohta 4.2).


C.	MYYNTILUVAN MUUT EHDOT JA EDELLYTYKSET 

· Määräaikaiset turvallisuuskatsaukset

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan unionin viitepäivämäärät (EURD) ja toimittamisvaatimukset sisältävässä luettelossa, josta on säädetty Direktiivin 2001/83/EC 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla.


D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ 

· Riskienhallintasuunnitelma (RMP)

Myyntiluvan haltijan on suoritettava vaaditut lääketurvatoimet ja interventiot myyntiluvan moduulissa 1.8.2 esitetyn sovitun riskienhallintasuunnitelman sekä mahdollisten sovittujen riskinhallintasuunnitelman myöhempien päivitysten mukaisesti.

Päivitetty RMP tulee toimittaa
1. Euroopan lääkeviraston pyynnöstä
1. kun riskinhallintajärjestelmää muutetaan, varsinkin kun saadaan uutta tietoa, joka saattaa johtaa hyöty-riskiprofiilin merkittävään muutokseen, tai kun on saavutettu tärkeä tavoite (lääketurvatoiminnassa tai riskien minimoinnissa).








































LIITE III

MYYNTIPÄÄLLYSMERKINNÄT JA PAKKAUSSELOSTE




























A. MYYNTIPÄÄLLYSMERKINNÄT


	ULKOPAKKAUKSESSA ON OLTAVA SEURAAVAT MERKINNÄT – KALVOPÄÄLLYSTEISET TABLETIT

ULKOPAKKAUS



	1.	LÄÄKEVALMISTEEN NIMI



ADCIRCA 20 mg kalvopäällysteiset tabletit 
tadalafiili


	2.	VAIKUTTAVA(T) AINE(ET)



Yksi kalvopäällysteinen tabletti sisältää 20 mg tadalafiilia


	3.	LUETTELO APUAINEISTA



Laktoosi

Katso lisätietoja pakkausselosteesta


	4.	LÄÄKEMUOTO JA SISÄLLÖN MÄÄRÄ



kalvopäällysteinen tabletti

28 kalvopäällysteistä tablettia
56 kalvopäällysteistä tablettia


	5.	ANTOTAPA JA TARVITTAESSA ANTOREITTI (ANTOREITIT)



Lue pakkausseloste ennen käyttöä.
Suun kautta. 


	6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ



Ei lasten ulottuville eikä näkyville.


	7.	MUU ERITYISVAROITUS (MUUT ERITYISVAROITUKSET), JOS TARPEEN




	8.	VIIMEINEN KÄYTTÖPÄIVÄMÄÄRÄ



EXP


	9.	ERITYISET SÄILYTYSOLOSUHTEET



Säilytä alkuperäispakkauksessa. Herkkä kosteudelle. Säilytä alle 30C.



	10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN




	11.	MYYNTILUVAN HALTIJAN NIMI JA OSOITE



Eli Lilly Nederland B.V.
Orteliuslaan 1000, 3528 BD UtrechtPapendorpseweg 83, 3528 BJ Utrecht

Alankomaat


	12.	MYYNTILUVAN NUMERO(T)



EU/1/08/476/005-006

	13.	ERÄNUMERO



Lot


	14.	YLEINEN TOIMITTAMISLUOKITTELU



Reseptilääke.


	15.	KÄYTTÖOHJEET




	16.	TIEDOT PISTEKIRJOITUKSELLA



ADCIRCA 20 mg


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.




18.	YKSILÖLLINEN TUNNISTE – LUETTAVISSA OLEVAT TIEDOT

PC
SN
NN





	LÄPIPAINOPAKKAUKSISSA TAI LEVYISSÄ ON OLTAVA VÄHINTÄÄN SEURAAVAT MERKINNÄT:

LÄPIPAINOLEVY




	1.	LÄÄKEVALMISTEEN NIMI



ADCIRCA 20 mg tabletti
tadalafiili


	2.	MYYNTILUVAN HALTIJAN NIMI



Lilly 


	3.	VIIMEINEN KÄYTTÖPÄIVÄMÄÄRÄ



EXP


	4.	ERÄNUMERO



Lot


	5.	MUUTA



Ma

Ke 

	ULKOPAKKAUKSESSA ON OLTAVA SEURAAVAT MERKINNÄT – ORAALISUSPENSIO

ULKOPAKKAUS



	1.	LÄÄKEVALMISTEEN NIMI



ADCIRCA 2 mg/ml oraalisuspensio
tadalafiili


	2.	VAIKUTTAVA(T) AINE(ET)



Yksi ml oraalisuspensiota sisältää 2 mg tadalafiilia.


	3.	LUETTELO APUAINEISTA



Natriumbentsoaatti (E211), nestemäinen (kiteytyvä) sorbitoli (E420), propyleeniglykoli (E1520). Katso lisätietoja pakkausselosteesta.


	4.	LÄÄKEMUOTO JA SISÄLLÖN MÄÄRÄ



Oraalisuspensio
220 ml
Yksi kotelo sisältää yhden pullon, kaksi ruiskua ja yhden pulloon painettavan sovittimen.


	5.	ANTOTAPA JA TARVITTAESSA ANTOREITTI (ANTOREITIT)



Ravista lääkepulloa hyvin vähintään 10 sekunnin ajan ennen jokaista käyttökertaa, jotta suspensio sekoittuu kunnolla.
Ravista uudelleen, jos pullo on ollut paikallaan yli 15 minuuttia.
Kerran vuorokaudessa.
Lue pakkausseloste ennen käyttöä.
Suun kautta. 


	6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ



Ei lasten ulottuville eikä näkyville.


	7.	MUU ERITYISVAROITUS (MUUT ERITYISVAROITUKSET), JOS TARPEEN




	8.	VIIMEINEN KÄYTTÖPÄIVÄMÄÄRÄ



EXP
Avattu pullo: käytettävä 110 vuorokauden kuluessa. Avaamispäivämäärä:______

	9.	ERITYISET SÄILYTYSOLOSUHTEET



Säilytä pulloa pystyasennossa.

	10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN




	11.	MYYNTILUVAN HALTIJAN NIMI JA OSOITE



Eli Lilly Nederland B.V.
Orteliuslaan 1000, 3528 BD UtrechtPapendorpseweg 83, 3528 BJ Utrecht

Alankomaat


	12.	MYYNTILUVAN NUMERO(T)




	13.	ERÄNUMERO



Lot


	14.	YLEINEN TOIMITTAMISLUOKITTELU




	15.	KÄYTTÖOHJEET




	16.	TIEDOT PISTEKIRJOITUKSELLA



ADCIRCA 2 mg/ml


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

PC
SN
NN




	SISÄPAKKAUKSESSA ON OLTAVA SEURAAVAT MERKINNÄT – ORAALISUSPENSIO

PULLON ETIKETTI



	1.	LÄÄKEVALMISTEEN NIMI



ADCIRCA 2 mg/ml oraalisuspensio
tadalafiili


	2.	VAIKUTTAVA(T) AINE(ET)



Yksi ml oraalisuspensiota sisältää 2 mg tadalafiilia.


	3.	LUETTELO APUAINEISTA



Natriumbentsoaatti (E211), nestemäinen (kiteytyvä) sorbitoli (E420), propyleeniglykoli (E1520). Katso lisätietoja pakkausselosteesta.


	4.	LÄÄKEMUOTO JA SISÄLLÖN MÄÄRÄ



Oraalisuspensio
220 ml


	5.	ANTOTAPA JA TARVITTAESSA ANTOREITTI (ANTOREITIT)



Ravista hyvin 10 sekunnin ajan ennen käyttöä.
Kerran vuorokaudessa.
Lue pakkausseloste ennen käyttöä.
Suun kautta. 


	6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ



Ei lasten ulottuville eikä näkyville.


	7.	MUU ERITYISVAROITUS (MUUT ERITYISVAROITUKSET), JOS TARPEEN




	8.	VIIMEINEN KÄYTTÖPÄIVÄMÄÄRÄ



EXP
Avattu pullo: käytettävä 110 vuorokauden kuluessa.

	9.	ERITYISET SÄILYTYSOLOSUHTEET



Säilytä pulloa pystyasennossa.


	10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN




	11.	MYYNTILUVAN HALTIJAN NIMI JA OSOITE



Eli Lilly Nederland B.V.
Orteliuslaan 1000, 3528 BD UtrechtPapendorpseweg 83, 3528 BJ Utrecht

Alankomaat


	12.	MYYNTILUVAN NUMERO(T)



EU/1/08/476/007


	13.	ERÄNUMERO



Lot


	14.	YLEINEN TOIMITTAMISLUOKITTELU




	15.	KÄYTTÖOHJEET




	16.	TIEDOT PISTEKIRJOITUKSELLA




17.	YKSILÖLLINEN TUNNISTE – 2D-VIIVAKOODI


18.	YKSILÖLLINEN TUNNISTE – LUETTAVISSA OLEVAT TIEDOT



























B. PAKKAUSSELOSTE

Pakkausseloste: Tietoa käyttäjälle

ADCIRCA 20 mg kalvopäällysteinen tabletti
tadalafiili


Lue tämä pakkausseloste huolellisesti, ennen kuin aloitat lääkkeen ottamisen, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin tai apteekkihenkilökunnan puoleen.
· Tämä lääke on määrätty vain sinulle eikä sitä tule antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
· Jos havaitset haittavaikutuksia, käänny lääkärin tai apteekkihenkilökunnan puoleen, vaikka kokemiasi haittavaikutuksia ei olisikaan mainittu tässä pakkausselosteessa. Ks. kohta 4. 

Tässä pakkausselosteessa kerrotaan: 
1.	Mitä ADCIRCA on ja mihin sitä käytetään
2.	Mitä sinun on tiedettävä, ennen kuin otat ADCIRCA-tabletteja
3.	Miten ADCIRCA-tabletteja käytetään
4.	Mahdolliset haittavaikutukset
5.	ADCIRCA-tablettien säilyttäminen
6.	Pakkauksen sisältö ja muuta tietoa


1.	Mitä ADCIRCA on ja mihin sitä käytetään 

ADCIRCA-tablettien vaikuttava aine on tadalafiili.
ADCIRCA-tabletteja käytetään kohonneen keuhkovaltimopaineen hoitoon aikuisilla ja vähintään 2 vuoden ikäisillä lapsilla.

ADCIRCA kuuluu lääkeryhmään nimeltä fosfodiesteraasi-tyyppi-5:n (PDE5) estäjät. Ne toimivat edistämällä keuhkoja ympäröivien verisuonten laajenemista. Tämä parantaa veren virtausta keuhkoihisi. Tämä parantaa fyysistä suorituskykyäsi. 


2.	Mitä sinun on tiedettävä, ennen kuin otat ADCIRCA-tabletteja

Älä ota ADCIRCA-tabletteja, jos:

· olet allerginen tadalafiilille tai tämän lääkkeen jollekin muulle aineelle (lueteltu kohdassa 6).
· käytät jotakin nitraattia (nitroa) esim. amyylinitriittiä, jota käytetään rintakivun hoitoon. ADCIRCA-tablettien on osoitettu tehostavan näiden lääkkeiden vaikutuksia. Jos käytät jotakin nitraattia tai olet epävarma asiasta, kerro siitä lääkärillesi.
· olet joskus menettänyt näkösi silmän verenkiertohäiriön vuoksi (ei-tulehdusperäinen näköhermon etuhaaran iskeeminen vaurio, NAION).
· sinulla on ollut sydänkohtaus viimeisen kolmen kuukauden aikana.
· sinulla on matala verenpaine.
· käytät riosiguaattia. Tätä lääkettä käytetään keuhkovaltimoiden verenpainetaudissa (korkea keuhkoverenpaine) ja kroonisessa tromboembolisessa keuhkoverenpainetaudissa (veritulpan jälkeinen korkea keuhkoverenpaine). PDE5-inhibiittoreiden, kuten ADCIRCAn, on osoitettu lisäävän näiden lääkkeiden verenpainetta laskevaa vaikutusta. Jos käytät riosiguaattia tai olet epävarma, kerro siitä lääkärillesi.

Varoitukset ja varotoimet
Keskustele lääkärin kanssa ennen kuin otat ADCIRCA-tabletteja.
Ennen kuin aloitat tablettien käytön, kerro lääkärillesi, jos sinulla on: 
· jokin sydänvika kohonneen keuhkovaltimopaineen lisäksi 
· ongelmia verenpaineesi kanssa
· mikä tahansa synnynnäinen silmäsairaus
· punasolupoikkeavuuksia (esim. sirppisoluanemia)
· luuytimen syöpä (myelooma)
· verisyöpä (leukemia)
· siittimen epämuotoisuus tai tahattomia tai pitkään jatkuvia erektioita (joiden kesto on yli 4 tuntia)
· vaikea maksasairaus
· vaikea munuaissairaus.

Jos näkösi yhtäkkiä heikkenee tai häviää tai näkösi on vääristynyt tai hämärtynyt ADCIRCA-hoidon aikana, lopeta ADCIRCA-valmisteen käyttö ja ota heti yhteyttä lääkäriisi.

Alentunutta tai äkillistä kuulonmenetystä on huomattu joillain tadalafiilia käyttäneillä potilailla. Vaikka ei olekaan tiedossa, että tapahtuma liittyisi suoraan tadalafiiliin, ota lääkäriisi yhteyttä välittömästi, mikäli sinulla on alentunut tai äkillinen kuulonmenetys.

Lapset ja nuoret
ADCIRCA‑tabletteja ei suositella kohonneen keuhkovaltimopaineen hoitoon alle 2 vuoden ikäisille lapsille, sillä valmistetta ei ole tutkittu tässä ikäryhmässä.

Muut lääkevalmisteet ja ADCIRCA
Kerro lääkärille tai apteekkihenkilökunnalle, jos parhaillaan käytät tai olet äskettäin käyttänyt tai saatat joutua käyttämään muita lääkkeitä. ÄLÄ ota näitä tabletteja, jos käytät nitrovalmisteita. 

ADCIRCA voi vaikuttaa joihinkin lääkkeisiin tai jotkut lääkkeet voivat muuttaa ADCIRCAn vaikutusta. Kerro lääkärillesi tai apteekkihenkilökunnalle, jos käytät:
· bosentaania (toista lääkettä kohonneen keuhkovaltimopaineen hoitoon)
· nitrovalmisteita (rintakivun hoitoon)
· alfasalpaajia verenpaineen tai eturauhasongelmien vuoksi
· riosiguaatti
· rifampisiinia (bakteeritulehdusten hoitoon)
· ketokonatsolitabletteja (sienitulehdusten hoitoon)
· ritonaviiria (HIV:n hoitoon)
· erektiohäiriön hoitoon tarkoitettuja lääkkeitä (PDE5-estäjiä).

ADCIRCA alkoholin kanssa
Alkoholin käyttö voi ohimenevästi laskea verenpainettasi. Jos olet ottanut tai aiot ottaa ADCIRCA-valmistetta, vältä liiallista alkoholin käyttöä (yli 5 annosta alkoholia), sillä tämä voi lisätä huimauksen riskiä seisomaan noustessa. 

Raskaus, imetys ja hedelmällisyys
Jos olet raskaana tai imetät, epäilet olevasi raskaana tai jos suunnittelet lapsen hankkimista, kysy lääkäriltä neuvoa ennen tämän lääkkeen käyttöä. Älä ota ADCIRCA-tabletteja, jos olet raskaana, ellei tämä ole ehdottoman välttämätöntä ja olet keskustellut asiasta lääkärisi kanssa.

Älä imetä, kun käytät tätä lääkettä, sillä ei tiedetä, kulkeutuuko lääkettä äidinmaitoon. Kysy lääkäriltäsi tai apteekista neuvoa ennen minkään lääkkeen käyttöä. 

Kun valmistetta annettiin koirille, kiveksissä todettiin siittiöiden määrän vähenemistä. Siittiöiden määrän vähenemistä havaittiin joillakin miehillä. On epätodennäköistä, että nämä vaikutukset johtavat hedelmättömyyteen.

Ajaminen ja koneiden käyttö
Huimausta voi ilmaantua. Tarkkaile itseäsi, kuinka reagoit tähän lääkevalmisteeseen ennen kuin ajat autoa tai käytät koneita. 

ADCIRCA sisältää laktoosia
Jos lääkärisi on kertonut, että sinulla on jokin sokeri-intoleranssi, keskustele lääkärisi kanssa ennen tämän lääkevalmisteen ottamista.

ADCIRCA sisältää natriumia 
Tämä lääkevalmiste sisältää alle 1 mmol natriumia (23 mg) per tabletti eli sen voidaan sanoa olevan ”natriumiton”. 


3.	Miten ADCIRCA-tabletteja käytetään

Käytä tätä lääkettä juuri siten kuin lääkäri on määrännyt. Tarkista annostusohjeet lääkäriltä, jos olet epävarma.

ADCIRCA on saatavana 20 mg tabletteina. Niele tabletti (tabletit) kokonaisena veden kanssa. Voit ottaa tabletin (tabletit) ruoan kanssa tai ilman ruokaa.

Kohonnut keuhkovaltimopaine aikuisilla
Tavallinen annos on kaksi 20 mg:n tablettia kerran vuorokaudessa. Sinun tulee ottaa molemmat tabletit samalla kertaa, peräkkäin. Jos sinulla on lievä tai keskivaikea munuaisvika, saattaa lääkäri ohjeistaa sinua ottamaan vain yhden 20 mg:n tabletin vuorokaudessa.

Kohonnut keuhkovaltimopaine vähintään 2‑vuotiailla lapsilla, jotka painavat vähintään 40 kg
Suositeltu annos on kaksi 20 mg:n tablettia kerran vuorokaudessa. Ota molemmat tabletit samalla kertaa, peräkkäin. Jos sinulla on lievä tai keskivaikea maksa‑ tai munuaisvika, saattaa lääkäri ohjeistaa sinua ottamaan vain yhden 20 mg:n tabletin vuorokaudessa.

Kohonnut keuhkovaltimopaine vähintään 2‑vuotiailla lapsilla, jotka painavat alle 40 kg
Suositeltu annos on yksi 20 mg:n tabletti kerran vuorokaudessa. Jos sinulla on lievä tai keskivaikea maksa‑ tai munuaisvika, saattaa lääkäri ohjeistaa sinua ottamaan 10 mg kerran vuorokaudessa.

Muut lääkemuodot voivat soveltua lapsille paremmin. Kysy neuvoa lääkäriltä tai apteekkihenkilökunnalta.

Jos otat enemmän ADCIRCA-tabletteja kuin sinun pitäisi
Kerro lääkärillesi tai hakeudu heti sairaalaan lääke tai lääkepakkaus mukanasi, jos itse otat tai joku muu henkilö ottaa enemmän tabletteja kuin pitäisi. Sinulla voi esiintyä kohdassa 4 kuvattuja haittavaikutuksia.

Jos unohdat ottaa ADCIRCA-tabletin
Ota annos heti kun muistat, jos tavallisesta lääkkeenottoajankohdasta on kulunut alle 8 tuntia. ÄLÄ ota kaksinkertaista annosta korvataksesi unohtamasi annoksen.

Jos lopetat ADCIRCA-tablettien ottamisen
Älä lopeta tablettien ottamista, ellei lääkäri ole näin neuvonut.

Jos sinulla on kysymyksiä tämän lääkkeen käytöstä, käänny lääkärin tai apteekkihenkilökunnan puoleen.


4.	Mahdolliset haittavaikutukset

Kuten kaikki lääkkeet, myös tämä lääke voi aiheuttaa haittavaikutuksia. Kaikki eivät kuitenkaan niitä saa. Nämä vaikutukset ovat tavallisesti lieviä tai kohtalaisia.

Jos sinulla on jokin seuraavista haittavaikutuksista, lopeta lääkkeen käyttö ja hakeudu heti lääkäriin:
· allerginen reaktio, kuten ihottuma (esiintymistiheys yleinen).
· rintakipu - älä käytä nitroja vaan hakeudu heti lääkäriin (esiintymistiheys yleinen).
· priapismi, pitkittynyt ja mahdollisesti kivulias erektio ADCIRCA-tablettien ottamisen jälkeen (esiintymistiheys melko harvinainen). Jos sinulla on jatkuva yli 4 tuntia kestävä erektio, ota heti yhteys lääkäriin.
· äkillinen näön menetys (harvoin raportoitu), vääristynyt, hämärtynyt tai sumentunut keskusnäkö tai äkillinen näön heikkeneminen (esiintymistiheys tuntematon).

Seuraavia haittavaikutuksia on raportoitu hyvin yleisesti ADCIRCA-tabletteja käyttävillä potilailla (yli 1 käyttäjällä 10:stä): päänsärky, kuumat aallot, nenän ja sivuonteloiden tukkoisuus, pahoinvointi, ruoansulatushäiriöt (esim. vatsakipu tai vatsavaivat), lihaskipu, selkäkipu ja raajakipu (myös epämukava tunne raajoissa).

Muita ilmoitettuja haittavaikutuksia: 

Yleiset (esiintyy enintään 1 käyttäjällä 10:stä)
· näön hämärtyminen, matala verenpaine, nenäverenvuoto, oksentelu, lisääntynyt tai poikkeava verenvuoto kohdusta, kasvojen turvotus, happorefluksi, migreeni, epäsäännöllinen syke ja pyörtyminen.

Melko harvinaiset (esiintyy enintään 1 käyttäjällä 100:sta)
· kouristelu, ohimenevä muistin menetys, nokkosihottuma, voimakas hikoilu, verenpurkauma peniksessä, verta siemennesteessä ja/tai virtsassa, korkea verenpaine, nopea syke, äkillinen sydänperäinen kuolema ja korvien soiminen.

PDE5-estäjiä käytetään myös erektiohäiriöiden hoitoon miehille. Muutamia harvinaisia haittavaikutuksia on ilmoitettu: 
· osittainen, ohimenevä tai pysyvä toisen tai molempien silmien näön heikkeneminen tai menetys sekä vakava allerginen reaktio, joka aiheuttaa kasvojen ja kurkun turpoamista. Myös äkillistä kuulon alenemaa tai menetystä on ilmoitettu.

Tadalafiilia erektiohäiriön hoitoon käyttäneillä miehillä on ilmoitettu tadalafiilin käytön aikana haittatapahtumia. Koska näitä haittatapahtumia ei ole ollut kohonnutta keuhkoverenpainetta selvittäneissä lääketutkimuksissa, niiden ilmaantuvuus tässä käyttöaiheessa ei ole tiedossa:
· silmäluomien turvotus, silmäkipu, punaiset silmät, sydänkohtaus ja aivohalvaus.

Tadalafiilia käyttävillä miehillä on lisäksi ilmoitettu joitakin harvinaisia haittavaikutuksia, joita ei ole havaittu kliinisissä tutkimuksissa. Näitä ovat esim.:
· vääristynyt, hämärtynyt tai sumentunut keskusnäkö tai äkillinen näön heikkeneminen (esiintymistiheys tuntematon).

Useimmilla, joskaan ei kaikilla miehillä, joiden haittavaikutusilmoituksessa oli nopea sydämen syke, epäsäännöllinen syke, sydänkohtaus, aivohalvaus ja äkillinen sydänperäinen kuolema, oli tiedossa sydänongelma jo ennen kuin he ottivat tadalafiilia. Ei ole mahdollista arvioida, liittyivätkö mainitut haittatapahtumat suoraan tadalafiilin käyttöön vai eivät.

Haittavaikutuksista ilmoittaminen 
Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	ADCIRCA-tablettien säilyttäminen

Ei lasten ulottuville eikä näkyville.

Älä käytä tätä lääkettä pahvikotelossa ja läpipainopakkauksessa mainitun viimeisen käyttöpäivämäärän ‘EXP’ jälkeen. Viimeinen käyttöpäivämäärä tarkoittaa kuukauden viimeistä päivää.

Säilytä alkuperäispakkauksessa. Herkkä kosteudelle. Säilytä tabletit alle 30°C.

Lääkkeitä ei tule heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä ADCIRCA sisältää
Vaikuttava aine on tadalafiili. Yksi tabletti sisältää 20 mg tadalafiilia.
Muut aineet ovat:
Tabletin ydin: laktoosimonohydraatti, kroskarmelloosinatrium, hydroksipropyyliselluloosa, mikrokiteinen selluloosa, natriumlauryylisulfaatti, magnesiumstearaatti, katso kohta 2 ”ADCIRCA sisältää laktoosia” ja “ADCIRCA sisältää natriumia”.
Kalvopäällyste: laktoosimonohydraatti, hypromelloosi, triasetiini, titaanidioksidi (E171), 
keltainen rautaoksidi (E172), punainen rautaoksidi (E172), talkki.

Lääkevalmisteen kuvaus ja pakkauskoot
ADCIRCA 20 mg tabletit ovat oransseja, kalvopäällysteisiä ja mantelinmuotoisia tabletteja. Niiden toisella puolella on merkintä ”4467”. 
ADCIRCA 20 mg tabletit ovat 28 tai 56 tabletin läpipainopakkauksessa. 
Kaikkia pakkauskokoja ei välttämättä ole myynnissä.

Myyntiluvan haltija ja valmistaja

Myyntiluvan haltija: Eli Lilly Nederland B.V., Orteliuslaan 1000, 3528 BD UtrechtPapendorpseweg 83, 3528 BJ Utrecht, Alankomaat.

Valmistaja: Lilly S.A., Avda. de la Industria 30, 28108 Alcobendas, Madrid, Espanja.

Lisätietoja tästä lääkevalmisteesta antaa myyntiluvan haltijan paikallinen edustaja:

	Belgique/België/Belgien
Eli Lilly Benelux S.A/N.V.
Tél/Tel: +32 (0) 2 548 84 84
	Lietuva
Eli Lilly Lietuva
Tel. +370 (5) 2649600


	България
ТП "Ели Лили Недерланд" Б.В.–България
тел. + 359 2 491 41 40
	Luxembourg/Luxemburg
Eli Lilly Benelux S.A/N.V.
Tél/Tel: +32 (0) 2 548 84 84


	Česká republika
ELI LILLY ČR, s.r.o.
Tel: + 420 234 664 111
	Magyarország
Lilly Hungária Kft.
Tel: + 36 1 328 5100


	Danmark
Eli Lilly Danmark A/S 
Tlf.: +45-45 26 60 00
	Malta
Charles de Giorgio Ltd.
Tel: + 356 25600 500


	Deutschland 
Lilly Deutschland GmbH 
Tel. + 49-(0) 6172 273 2222
	Nederland
Eli Lilly Nederland B.V. 
Tel: + 31 (0) 30 60 25 800


	Eesti
Eli Lilly Nederland B.V.
Tel: +3726441100
	Norge
Eli Lilly Norge A.S
Tlf: + 47 22 88 18 00


	Ελλάδα
ΦΑΡΜΑΣΕΡΒ-ΛΙΛΛΥ Α.Ε.Β.Ε 
Τηλ: +30 210 629 4600
	Österreich
Eli Lilly Ges.m.b.H
Tel: +43 (0) 1 711 780


	España
Lilly, S.A. 
Tel: + 34 91 663 5000
	Polska 
Eli Lilly Polska Sp. z o.o.
Tel.: +48 (0) 22 440 33 00


	France
Lilly France
Tél.: +33 (0)1 55 49 34 34

Hrvatska
Eli Lilly Hrvatska d.o.o.
Tel: +385 1 2350 999
	Portugal
Lilly Portugal-Produtos Farmacêuticos, Lda
Tel: +351 21 4126600

România
Eli Lilly România S.R.L.
Tel: + 40 21 4023000


	Ireland
Eli Lilly and Company (Ireland) Limited
Tel: +353 (0) 1 661 4377
	Slovenija
Eli Lilly farmacevtska družba, d.o.o.
Tel: +386 (0)1 580 00 10


	Ísland
Icepharma hf.
Simi: + 354 540 8000
	Slovenská republika
Eli Lilly Slovakia s.r.o.
Tel: + 421 220 663 111


	Italia
Eli Lilly Italia S.p.A.
Tel: + 39-055 42571
	Suomi/Finland
Oy Eli Lilly Finland Ab 
Puh/Tel: + 358 (0) 9 85 45 250


	Κύπρος
Phadisco Ltd 
Τηλ: +357 22 715000
	Sverige
Eli Lilly Sweden AB
Tel: +46 (0) 8 737 88 00


	Latvija
Eli Lilly (Suisse) S.A Pārstāvniecība Latvijā
Tel: +371 67364000
	United Kingdom (Northern Ireland)
Eli Lilly and Company (Ireland) Limited
Tel: +353-(0) 1 661 4377

	
	



Tämä pakkausseloste on tarkistettu viimeksi 

Lisätietoa tästä lääkevalmisteesta on saatavilla Euroopan lääkeviraston kotisivuilta https://www.ema.europa.eu/



Pakkausseloste: Tietoa käyttäjälle

ADCIRCA 2 mg/ml oraalisuspensio
tadalafiili


Lue tämä pakkausseloste huolellisesti, ennen kuin aloitat lääkkeen ottamisen, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin tai apteekkihenkilökunnan puoleen.
· Tämä lääke on määrätty vain sinulle eikä sitä tule antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
· Jos havaitset haittavaikutuksia, käänny lääkärin tai apteekkihenkilökunnan puoleen, vaikka kokemiasi haittavaikutuksia ei olisikaan mainittu tässä pakkausselosteessa. Ks. kohta 4. 

Tässä pakkausselosteessa kerrotaan: 
1.	Mitä ADCIRCA on ja mihin sitä käytetään
2.	Mitä sinun on tiedettävä, ennen kuin otat ADCIRCA‑oraalisuspensiota
3.	Miten ADCIRCA‑oraalisuspensiota käytetään
4.	Mahdolliset haittavaikutukset
5.	ADCIRCA‑oraalisuspension säilyttäminen
6.	Pakkauksen sisältö ja muuta tietoa


1.	Mitä ADCIRCA on ja mihin sitä käytetään 

ADCIRCA‑oraalisuspension vaikuttava aine on tadalafiili.

ADCIRCA‑oraalisuspensiota käytetään kohonneen keuhkovaltimopaineen hoitoon aikuisilla ja vähintään 2 vuoden ikäisillä lapsilla. Oraalisuspensio on tarkoitettu lapsille, jotka eivät pysty nielemään tabletteja ja joiden annos on enintään 20 mg.

ADCIRCA kuuluu lääkeryhmään nimeltä fosfodiesteraasi-tyyppi-5:n (PDE5) estäjät. Ne toimivat edistämällä keuhkoja ympäröivien verisuonten laajenemista. Tämä parantaa veren virtausta keuhkoihisi. Tämä parantaa fyysistä suorituskykyäsi. 


2.	Mitä sinun on tiedettävä, ennen kuin otat ADCIRCA‑oraalisuspensiota

Älä ota ADCIRCA‑oraalisuspensiota, jos:

· olet allerginen tadalafiilille tai tämän lääkkeen jollekin muulle aineelle (lueteltu kohdassa 6).
· käytät jotakin nitraattia (nitroa) esim. amyylinitriittiä, jota käytetään rintakivun hoitoon. ADCIRCA‑valmisteen on osoitettu tehostavan näiden lääkkeiden vaikutuksia. Jos käytät jotakin nitraattia tai olet epävarma asiasta, kerro siitä lääkärillesi.
· olet joskus menettänyt näkösi silmän verenkiertohäiriön vuoksi (ei-tulehdusperäinen näköhermon etuhaaran iskeeminen vaurio, NAION).
· sinulla on ollut sydänkohtaus viimeisen kolmen kuukauden aikana.
· sinulla on matala verenpaine.
· käytät riosiguaattia. Tätä lääkettä käytetään keuhkovaltimoiden verenpainetaudissa (korkea keuhkoverenpaine) ja kroonisessa tromboembolisessa keuhkoverenpainetaudissa (veritulpan jälkeinen korkea keuhkoverenpaine). PDE5-inhibiittoreiden, kuten ADCIRCAn, on osoitettu lisäävän näiden lääkkeiden verenpainetta laskevaa vaikutusta. Jos käytät riosiguaattia tai olet epävarma, kerro siitä lääkärillesi.

Varoitukset ja varotoimet
Keskustele lääkärin kanssa ennen kuin otat ADCIRCA‑oraalisuspensiota.
Ennen kuin aloitat ADCIRCA‑oraalisuspension käytön, kerro lääkärillesi, jos sinulla on: 
· jokin sydänvika kohonneen keuhkovaltimopaineen lisäksi 
· ongelmia verenpaineesi kanssa
· mikä tahansa synnynnäinen silmäsairaus
· punasolupoikkeavuuksia (esim. sirppisoluanemia)
· luuytimen syöpä (myelooma)
· verisyöpä (leukemia)
· siittimen epämuotoisuus tai tahattomia tai pitkään jatkuvia erektioita (joiden kesto on yli 4 tuntia)
· vaikea maksasairaus
· vaikea munuaissairaus.

Jos näkösi yhtäkkiä heikkenee tai häviää tai näkösi on vääristynyt tai hämärtynyt ADCIRCA-hoidon aikana, lopeta ADCIRCA-valmisteen käyttö ja ota heti yhteyttä lääkäriisi.

Alentunutta tai äkillistä kuulonmenetystä on huomattu joillain tadalafiilia käyttäneillä potilailla. Vaikka ei olekaan tiedossa, että tapahtuma liittyisi suoraan tadalafiiliin, ota lääkäriisi yhteyttä välittömästi, mikäli sinulla on alentunut tai äkillinen kuulonmenetys.

Lapset ja nuoret
ADCIRCA‑oraalisuspensiota ei suositella kohonneen keuhkovaltimopaineen hoitoon alle 2 vuoden ikäisille lapsille, sillä valmistetta ei ole tutkittu tässä ikäryhmässä.

Muut lääkevalmisteet ja ADCIRCA
Kerro lääkärille tai apteekkihenkilökunnalle, jos parhaillaan käytät tai olet äskettäin käyttänyt tai saatat joutua käyttämään muita lääkkeitä. ÄLÄ ota tätä oraalisuspensiota, jos käytät nitrovalmisteita. 

ADCIRCA voi vaikuttaa joihinkin lääkkeisiin tai jotkut lääkkeet voivat muuttaa ADCIRCAn vaikutusta. Kerro lääkärillesi tai apteekkihenkilökunnalle, jos käytät:
· bosentaania (toista lääkettä kohonneen keuhkovaltimopaineen hoitoon)
· nitrovalmisteita (rintakivun hoitoon)
· alfasalpaajia verenpaineen tai eturauhasongelmien vuoksi
· riosiguaatti
· rifampisiinia (bakteeritulehdusten hoitoon)
· ketokonatsolitabletteja (sienitulehdusten hoitoon)
· ritonaviiria (HIV:n hoitoon)
· erektiohäiriön hoitoon tarkoitettuja lääkkeitä (PDE5-estäjiä).

ADCIRCA alkoholin kanssa
Alkoholin käyttö voi ohimenevästi laskea verenpainettasi. Jos olet ottanut tai aiot ottaa ADCIRCA-valmistetta, vältä liiallista alkoholin käyttöä (yli 5 annosta alkoholia), sillä tämä voi lisätä huimauksen riskiä seisomaan noustessa. 

Raskaus, imetys ja hedelmällisyys
Jos olet raskaana tai imetät, epäilet olevasi raskaana tai jos suunnittelet lapsen hankkimista, kysy lääkäriltä neuvoa ennen tämän lääkkeen käyttöä. Älä ota ADCIRCA‑oraalisuspensiota, jos olet raskaana, ellei tämä ole ehdottoman välttämätöntä ja olet keskustellut asiasta lääkärisi kanssa.

Älä imetä, kun käytät tätä lääkettä, sillä ei tiedetä, kulkeutuuko lääkettä äidinmaitoon. Kysy lääkäriltäsi tai apteekista neuvoa ennen minkään lääkkeen käyttöä. 

Kun valmistetta annettiin koirille, kiveksissä todettiin siittiöiden määrän vähenemistä. Siittiöiden määrän vähenemistä havaittiin joillakin miehillä. On epätodennäköistä, että nämä vaikutukset johtavat hedelmättömyyteen.

Ajaminen ja koneiden käyttö
Huimausta voi ilmaantua. Tarkkaile itseäsi, kuinka reagoit tähän lääkkeeseen ennen kuin ajat autoa tai käytät koneita. 

ADCIRCA sisältää natriumbentsoaattia (E211)
Tämä lääke sisältää 2,1 mg natriumbentsoaattia per millilitra.

ADCIRCA sisältää sorbitolia (E420)
Tämä lääke sisältää 110,25 mg sorbitolia per millilitra. Sorbitoli on fruktoosin lähde. Jos lääkäri on kertonut, että sinulla (tai lapsellasi) on jokin sokeri‑intoleranssi tai jos sinulla on diagnosoitu perinnöllinen fruktoosi‑intoleranssi (HFI), harvinainen perinnöllinen sairaus, jossa elimistö ei pysty hajottamaan fruktoosia, kerro asiasta lääkärillesi ennen tämän lääkevalmisteen käyttöä (sinulle tai lapsellesi). 

ADCIRCA sisältää propyleeniglykolia (E1520)
Tämä lääke sisältää 3,1 mg propyleeniglykolia per millilitra.

ADCIRCA sisältää natriumia 
Tämä lääke sisältää alle 1 mmol natriumia (23 mg) per 1 millilitra eli sen voidaan sanoa olevan ”natriumiton”. 


3.	Miten ADCIRCA‑oraalisuspensiota käytetään

Käytä tätä lääkettä juuri siten kuin lääkäri on määrännyt. Tarkista annostusohjeet lääkäriltä, jos olet epävarma.

ADCIRCA‑oraalisuspensio toimitetaan pullossa. Pullon lisäksi pakkaus sisältää lääkkeenantoa varten kaksi 10 millilitran mittaruiskua, joihin on merkitty asteikko 1 millilitran välein, sekä pulloon painettavan sovittimen. Lue sovittimen ja mittaruiskun käyttöohjeet pahvikotelossa olevasta lehtisestä. 

Suositeltu annos on 10 ml oraalisuspensiota kerran päivässä vähintään 2-vuotiaille ja alle 40 kg painaville lapsille.

Jos sinulla on lievä tai keskivaikea maksa‑ tai munuaisvika, lääkäri saattaa määrätä pienemmän annoksen.

Oraalisuspensio tulee ottaa tyhjään mahaan vähintään 1 tunti ennen ateriaa tai 2 tuntia sen jälkeen.

Jos otat enemmän ADCIRCA‑oraalisuspensiota kuin sinun pitäisi
Kerro lääkärillesi tai hakeudu heti sairaalaan lääkepullo mukanasi, jos itse otat tai joku muu henkilö ottaa enemmän oraalisuspensiota kuin pitäisi. Sinulla voi esiintyä kohdassa 4 kuvattuja haittavaikutuksia.

Jos unohdat ottaa ADCIRCA‑oraalisuspensiota
Ota annos heti kun muistat, jos tavallisesta lääkkeenottoajankohdasta on kulunut alle 8 tuntia. ÄLÄ ota kaksinkertaista annosta korvataksesi unohtamasi annoksen.

Jos lopetat ADCIRCA‑oraalisuspension ottamisen
Älä lopeta lääkkeen ottamista, ellei lääkäri ole näin neuvonut.

Jos sinulla on kysymyksiä tämän lääkkeen käytöstä, käänny lääkärin tai apteekkihenkilökunnan puoleen.


4.	Mahdolliset haittavaikutukset

Kuten kaikki lääkkeet, myös tämä lääke voi aiheuttaa haittavaikutuksia. Kaikki eivät kuitenkaan niitä saa. Nämä vaikutukset ovat tavallisesti lieviä tai kohtalaisia.

Jos sinulla on jokin seuraavista haittavaikutuksista, lopeta lääkkeen käyttö ja hakeudu heti lääkäriin:
· allerginen reaktio, kuten ihottuma (esiintymistiheys yleinen).
· rintakipu - älä käytä nitroja vaan hakeudu heti lääkäriin (esiintymistiheys yleinen).
· priapismi, pitkittynyt ja mahdollisesti kivulias erektio ADCIRCA‑oraalisuspension ottamisen jälkeen (esiintymistiheys melko harvinainen). Jos sinulla on jatkuva yli 4 tuntia kestävä erektio, ota heti yhteys lääkäriin.
· äkillinen näön menetys (harvoin raportoitu), vääristynyt, hämärtynyt tai sumentunut keskusnäkö tai äkillinen näön heikkeneminen (esiintymistiheys tuntematon).

Seuraavia haittavaikutuksia on raportoitu hyvin yleisesti ADCIRCA‑oraalisuspensiota käyttävillä potilailla (yli 1 käyttäjällä 10:stä): päänsärky, kuumat aallot, nenän ja sivuonteloiden tukkoisuus, pahoinvointi, ruoansulatushäiriöt (esim. vatsakipu tai vatsavaivat), lihaskipu, selkäkipu ja raajakipu (myös epämukava tunne raajoissa).

Muita ilmoitettuja haittavaikutuksia: 

Yleiset (esiintyy enintään 1 käyttäjällä 10:stä)
· näön hämärtyminen, matala verenpaine, nenäverenvuoto, oksentelu, lisääntynyt tai poikkeava verenvuoto kohdusta, kasvojen turvotus, happorefluksi, migreeni, epäsäännöllinen syke ja pyörtyminen.

Melko harvinaiset (esiintyy enintään 1 käyttäjällä 100:sta)
· kouristelu, ohimenevä muistin menetys, nokkosihottuma, voimakas hikoilu, verenpurkauma peniksessä, verta siemennesteessä ja/tai virtsassa, korkea verenpaine, nopea syke, äkillinen sydänperäinen kuolema ja korvien soiminen.

PDE5-estäjiä käytetään myös erektiohäiriöiden hoitoon miehille. Muutamia harvinaisia haittavaikutuksia on ilmoitettu: 
· osittainen, ohimenevä tai pysyvä toisen tai molempien silmien näön heikkeneminen tai menetys sekä vakava allerginen reaktio, joka aiheuttaa kasvojen ja kurkun turpoamista. Myös äkillistä kuulon alenemaa tai menetystä on ilmoitettu.

Tadalafiilia erektiohäiriön hoitoon käyttäneillä miehillä on ilmoitettu tadalafiilin käytön aikana haittatapahtumia. Koska näitä haittatapahtumia ei ole ollut kohonnutta keuhkoverenpainetta selvittäneissä lääketutkimuksissa, niiden ilmaantuvuus tässä käyttöaiheessa ei ole tiedossa:
· silmäluomien turvotus, silmäkipu, punaiset silmät, sydänkohtaus ja aivohalvaus.

Tadalafiilia käyttävillä miehillä on lisäksi ilmoitettu joitakin harvinaisia haittavaikutuksia, joita ei ole havaittu kliinisissä tutkimuksissa. Näitä ovat esim.:
-	vääristynyt, hämärtynyt tai sumentunut keskusnäkö tai äkillinen näön heikkeneminen (esiintymistiheys tuntematon).

Useimmilla, joskaan ei kaikilla miehillä, joiden haittavaikutusilmoituksessa oli nopea sydämen syke, epäsäännöllinen syke, sydänkohtaus, aivohalvaus ja äkillinen sydänperäinen kuolema, oli tiedossa sydänongelma jo ennen kuin he ottivat tadalafiilia. Ei ole mahdollista arvioida, liittyivätkö mainitut haittatapahtumat suoraan tadalafiilin käyttöön vai eivät.

Haittavaikutuksista ilmoittaminen 
Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	ADCIRCA‑oraalisuspension säilyttäminen

Ei lasten ulottuville eikä näkyville.

Älä käytä tätä lääkettä pahvikotelossa ja pullossa mainitun viimeisen käyttöpäivämäärän ‘EXP’ jälkeen. Viimeinen käyttöpäivämäärä tarkoittaa kuukauden viimeistä päivää.

Älä käytä lääkettä, jos pullon avaamisesta on kulunut yli 110 vuorokautta. Tämä lääke ei vaadi erityisiä säilytysolosuhteita. 

Säilytä alkuperäispakkauksessa. Säilytä pullo pystyasennossa.

Lääkkeitä ei tule heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä ADCIRCA sisältää
Vaikuttava aine on tadalafiili. Yksi millilitra sisältää 2 mg tadalafiilia.

Muut aineet ovat ksantaanikumi, mikrokiteinen selluloosa, karmelloosinatrium, sitruunahappo, natriumsitraatti, natriumbentsoaatti (E211), piidioksidi (kolloidinen, vedetön), sorbitoli (E420) (nestemäinen, kiteytyvä), polysorbaatti 80, sukraloosi, simetikoniemulsio (simetikoni, metyyliselluloosa, sorbiinihappo, puhdistettu vesi), keinotekoinen kirsikka‑aromi (sisältää propyleeniglykolia [E1520] ja vettä). Ks. kohdasta 2 ”ADCIRCA sisältää” lisätietoa sorbitolista, natriumbentsoaatista, propyleeniglykolista ja natriumista.

Lääkevalmisteen kuvaus ja pakkauskoot
ADCIRCA 2 mg/ml on valkoinen tai melkein valkoinen oraalisuspensio. 

ADCIRCA toimitetaan 220 ml oraalisuspensiota sisältävässä pullossa, jossa on irrotettava sinetti ja turvasuljin. Pakattu pahvikoteloon. Yksi kotelo sisältää yhden pullon, kaksi 10 ml:n ruiskua, joissa on mitta‑asteikko (asteikkoväli 1 ml), ja pulloon painettavan sovittimen.

Myyntiluvan haltija ja valmistaja

Myyntiluvan haltija: Eli Lilly Nederland B.V., Orteliuslaan 1000, 3528 BD UtrechtPapendorpseweg 83, 3528 BJ Utrecht, Alankomaat.

Valmistaja: 
-	Lilly S.A., Avda. de la Industria 30, 28108 Alcobendas, Madrid, Espanja
-	Delpharm Huningue SAS, 26 rue de la Chapelle, Huningue, 68330, Ranska

Lisätietoja tästä lääkevalmisteesta antaa myyntiluvan haltijan paikallinen edustaja:

	Belgique/België/Belgien
Eli Lilly Benelux S.A/N.V.
Tél/Tel: +32 (0) 2 548 84 84
	Lietuva
Eli Lilly Lietuva
Tel. +370 (5) 2649600


	България
ТП "Ели Лили Недерланд" Б.В.–България
тел. + 359 2 491 41 40
	Luxembourg/Luxemburg
Eli Lilly Benelux S.A/N.V.
Tél/Tel: +32 (0) 2 548 84 84


	Česká republika
ELI LILLY ČR, s.r.o.
Tel: + 420 234 664 111
	Magyarország
Lilly Hungária Kft.
Tel: + 36 1 328 5100


	Danmark
Eli Lilly Danmark A/S 
Tlf.: +45-45 26 60 00
	Malta
Charles de Giorgio Ltd.
Tel: + 356 25600 500


	Deutschland 
Lilly Deutschland GmbH 
Tel. + 49-(0) 6172 273 2222
	Nederland
Eli Lilly Nederland B.V. 
Tel: + 31 (0) 30 60 25 800


	Eesti
Eli Lilly Nederland B.V.
Tel: +3726441100
	Norge
Eli Lilly Norge A.S
Tlf: + 47 22 88 18 00


	Ελλάδα
ΦΑΡΜΑΣΕΡΒ-ΛΙΛΛΥ Α.Ε.Β.Ε 
Τηλ: +30 210 629 4600
	Österreich
Eli Lilly Ges.m.b.H
Tel: +43 (0) 1 711 780


	España
Lilly, S.A. 
Tel: + 34 91 663 5000
	Polska 
Eli Lilly Polska Sp. z o.o.
Tel.: +48 (0) 22 440 33 00


	France
Lilly France
Tél.: +33 (0)1 55 49 34 34

Hrvatska
Eli Lilly Hrvatska d.o.o.
Tel: +385 1 2350 999
	Portugal
Lilly Portugal-Produtos Farmacêuticos, Lda
Tel: +351 21 4126600

România
Eli Lilly România S.R.L.
Tel: + 40 21 4023000


	Ireland
Eli Lilly and Company (Ireland) Limited
Tel: +353 (0) 1 661 4377
	Slovenija
Eli Lilly farmacevtska družba, d.o.o.
Tel: +386 (0)1 580 00 10


	Ísland
Icepharma hf.
Simi: + 354 540 8000
	Slovenská republika
Eli Lilly Slovakia s.r.o.
Tel: + 421 220 663 111


	Italia
Eli Lilly Italia S.p.A.
Tel: + 39-055 42571
	Suomi/Finland
Oy Eli Lilly Finland Ab 
Puh/Tel: + 358 (0) 9 85 45 250


	Κύπρος
Phadisco Ltd 
Τηλ: +357 22 715000
	Sverige
Eli Lilly Sweden AB
Tel: +46 (0) 8 737 88 00


	Latvija
Eli Lilly (Suisse) S.A Pārstāvniecība Latvijā
Tel: +371 67364000
	United Kingdom (Northern Ireland)
Eli Lilly and Company (Ireland) Limited
Tel: +353-(0) 1 661 4377

	
	



Tämä pakkausseloste on tarkistettu viimeksi 

Lisätietoa tästä lääkevalmisteesta on saatavilla Euroopan lääkeviraston kotisivuilta https://www.ema.europa.eu/




KÄYTTÖOHJEET
ADCIRCA 2 mg/ml oraalisuspensio
tadalafiili




Lue ohjeet ennen kuin käytät ADCIRCA‑oraalisuspensiota ja noudata niitä tarkoin vaihe vaiheelta.

Näissä käyttöohjeissa kerrotaan, miten ADCIRCA‑oraalisuspensiota käytetään.
[image: ]
TÄRKEITÄ TIETOJA, JOTKA ON LUETTAVA ENNEN ADCIRCA‑ORAALISUSPENSION OTTAMISTA
[image: ]﷟ Sovittimeen liittyy TUKEHTUMISVAARA (pieniä osia). Älä liitä mittaruiskua sovittimeen ennen kuin sovitin on kiinnitetty pulloon kunnolla. Sovitin on työnnettävä pulloon kunnolla, jotta käyttö on turvallista. Saa käyttää vain aikuisen valvonnassa. 

Älä anna lapsesi ottaa lääkettä ilman apuasi.

Älä käytä valmistetta, jos pullo, sinetti, sovitin tai mittaruisku on vaurioitunut.

Älä käytä lääkettä, jos pullon avaamisesta on kulunut yli 110 vuorokautta. Katso Lääkkeen hävittäminen ‑kohdasta, mitä tehdä lääkkeelle, jota et käytä.

Kirjoita tähän pullon ensimmäisen avaamiskerran päivämäärä: ________________________

Älä pese mittaruiskua saippualla tai pesuaineella. Katso puhdistusohjeet kohdista 4b–4c.

Älä pese mittaruiskua astianpesukoneessa. Tämä voi häiritä ruiskun toimintaa.

Vaihda mittaruisku uuteen 30 vuorokauden kuluttua. 
	
Lääkkeen sekoittamista ruokaan tai veteen ei suositella. Se voi vaikuttaa makuun tai pienentää
annosta.

ADCIRCA‑oraalisuspensiota saa antaa vain lääkepakkauksen mukana tulevalla mittaruiskulla.

Lääke on valkoista. Ilmataskuja voi olla vaikea havaita mittaruiskusta annoksen valmisteluvaiheessa, ja ne voivat johtaa virheellisen annoksen antoon.

[image: ]Jos tapahtuu yliannostus, ota heti yhteys lääkäriin, apteekkihenkilökuntaan tai sairaanhoitajaan. Viiveetön lääkärinhoito on tärkeää aikuisille ja lapsille, vaikka mitään oireita tai löydöksiä ei olisikaan.

ADCIRCA‑oraalisuspension antolaitteen osat

[image: ]Lääke
Lääkepullo
Mittaruisku
Mäntä
Kaulus
Ruiskun 
kärki
Sovitin
Turva‑
korkki
Irrotettava sinetti





	VAIHE 1:	VALMISTELE PULLO 

	
	

	1a
	[image: ][image: ]
	Ota lääkepullo ja sovitin esille.
Pese kädet vedellä ja saippualla.

	
	

	1b
	[image: ]
	Poista pullon korkki.
Paina korkkia lujasti alaspäin ja kierrä samalla vastapäivään. 
Poista pullon korkki.

	
	
	

	1c
	[image: ]
	Irrota sinetti (tämä koskee vain ensimmäistä käyttökertaa).
Varmista, että sinetti on poistettu kokonaan.

	
	
	


	1d
	[image: ]
	Paina sovitin pullon suuhun niin syvälle kuin mahdollista (tämä koskee vain ensimmäistä käyttökertaa). 

[image: ] Sovittimeen liittyy TUKEHTUMISVAARA (pieniä osia). Sovitin on työnnettävä pulloon kunnolla, jotta käyttö on turvallista.

Älä liitä mittaruiskua sovittimeen ennen kuin sovitin on kiinnitetty pulloon kunnolla.
Älä kierrä sovitinta.

	
	
	

	1e
	[image: ]
	Kierrä pullon korkki tiukasti kiinni.
Korkki sopii sovittimen päälle.

	

VAIHE 2:	VALMISTELE ANNOS

	
	

	2a
	[image: ][image: ]
	Ota esille lääkepullo, johon on liitetty sovitin, ja mittaruisku.
Varmista, että korkki on tiukasti kiinni.
Pese kädet vedellä ja saippualla.

	
	 

	2b
	[image: ]
	Ravista pulloa.
Ravista lääkepulloa hyvin vähintään 10 sekunnin ajan ennen jokaista käyttökertaa, jotta suspensio sekoittuu kunnolla.
Ravista uudelleen, jos pullo on ollut paikallaan yli 15 minuuttia.

	
	
	

	2c
	
	Poista pullon korkki.

	
	
	

	2d
	[image: ]
	Työnnä mittaruisku tiukasti sovittimen aukkoon.
Varmista, että ruiskun kärki on kokonaan sovittimen sisällä ja että mäntä on työnnetty ruiskun kärkeen asti.

	
	
	


	2e
	[image: ]
	Käännä pullo ja mittaruisku ylösalaisin ja pidä samalla ruiskua paikallaan. 
Varmista, että pullo on ylösalaisin.
Varmista, että mittaruiskun kärki on koko ajan kauttaaltaan työnnetty sovittimen sisään. 

	
	
	

	2f
	[image: ]
[image: ]
	Vedä annos ruiskuun.
Vedä mäntää hitaasti alaspäin, kunnes lapsellesi määrättyä annosta vastaava mL‑asteikkomerkki näkyy kauluksen alareunan alapuolella. 
Asteikkomerkki sijaitsee mittaruiskun männässä.
Varmista, että asteikkomerkin yläreuna on linjassa kauluksen alareunan kanssa.


	
	
	




	2g
	
[image: ]

[image: ]

[image: ]
	




Käännä pullo pystyasentoon ja tutki huolellisesti, onko mittaruiskussa ilmataskuja.


[image: ]Ilmatasku voi johtaa virheellisen annoksen antoon.

Lääke on valkoista eli samanväristä kuin mittaruisku. Ilmataskuja voi olla vaikea havaita.

Jos ruiskussa on ilmatasku, tyhjennä lääke takaisin pulloon ja toista vaiheet 2e–2g.


	
	
	

	2h
	[image: ]
	Irrota mittaruisku pullosta. 

Älä koske mäntään.


	VAIHE 3:	ANNA ANNOS

	
	[image: ]
	Aseta mittaruisku lapsen suupieleen. Kiellä lasta puremasta ruiskua.
Älä ruiskuta lääkettä nielun takaosaan.
Paina mäntä hitaasti ja varovasti ruiskun päähän asti, jotta kaikki lääke kulkeutuu lapsen suuhun.
Varmista, että lapsi nielee kaiken lääkkeen. 




	

	VAIHE 4:	PUHDISTA

	4a
	[image: ]
	Kierrä pullon korkki tiukasti kiinni.
Älä poista sovitinta. Korkki sopii sen päälle.

	
	
	

	4b
	[image: ]
	Täytä mittaruisku puhtaalla vedellä.
[image: ]Älä pese mittaruiskua saippualla tai pesuaineella.
[image: ]Älä irrota mäntää mittaruiskusta. 
Täytä lasi puhtaalla vedellä, työnnä mittaruisku veteen ja vedä mäntä ylös, jotta ruisku täyttyy vedellä.

	
	
	

	4c
	[image: ]
	Työnnä mäntä pohjaan ja ruiskuta vesi lasiin tai pesualtaaseen.
Varmista, että olet ruiskuttanut veden pois mittaruiskusta.
Ravista ylimääräinen vesi ruiskusta ja kuivaa ruisku paperipyyhkeellä. 
Säilytä mittaruiskua ja pulloa alkuperäisessä pahvikotelossa.
Pese kädet vedellä ja saippualla.




LÄÄKKEEN HÄVITTÄMINEN
Lääkkeitä ei pidä heittää viemäriin eikä hävittää talousveden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.

RUISKUN HÄVITTÄMINEN
Kysy lääkäriltä, apteekista tai sairaanhoitajalta, miten ruisku hävitetään.

LÄÄKKEEN SÄILYTTÄMINEN 
Tämä lääke ei vaadi erityisiä säilytysolosuhteita.
Säilytä pulloa pystyasennossa.
Pulloa ja mittaruiskua ei saa pitää lasten ulottuvilla eikä näkyvillä.

	YLEISIÄ KYSYMYKSIÄ

	

	K.
	Mitä jos mittaruiskussa näkyy ilmataskuja?

	V.
	Älä anna lääkettä. Ilmatasku voi johtaa virheellisen annoksen antoon. Tyhjennä lääke takaisin pulloon ja toista vaiheet 2e–2g.

	

	K.
	Mitä jos mittaruiskussa on liikaa lääkettä?

	V.
	Pidä ruiskun kärki pullossa. Pidä pullo pystyasennossa. Paina mäntää alaspäin, kunnes mittaruiskussa on oikea annos.

	

	K.
	Mitä jos mittaruiskussa ei ole tarpeeksi lääkettä?

	V.
	Pidä ruiskun kärki pullossa. Pidä pullo ylösalaisin. Vedä mäntää alaspäin, kunnes mittaruiskussa on oikea annos.

	

	K.
	Mitä jos lääkettä joutuu silmääni tai lapseni silmään?

	V.
	Huuhtele silmä heti vedellä ja ota yhteys lääkäriin, apteekkihenkilökuntaan tai sairaanhoitajaan. Pese mahdollisimman pian kädet ja pinnat, joihin lääkettä on voinut joutua.

	

	K.
	Mitä on huomioitava, jos lääke otetaan mukaan matkalle?

	V.
	Varmista, että lääkettä on riittävästi koko matkan ajaksi. Pidä mittaruisku ja lääke alkuperäispakkauksessa. Säilytä lääkettä pystyasennossa turvallisessa paikassa.

	

	K.
	Voiko lääkkeen sekoittaa ruokaan tai veteen ennen antoa lapselle?

	V.
	Lääkkeen sekoittamista ruokaan tai veteen ei suositella. Sekoittaminen voi vaikuttaa lääkkeen makuun tai estää lasta saamasta koko annosta. Voit antaa lapselle lasillisen vettä sen jälkeen, kun lapsi on ottanut koko lääkeannoksen.

	
	

	K.
	Mitä jos lapsi sylkee lääkkeen pois?

	V.
	Älä anna lapselle lisää lääkettä. Ota yhteys lääkäriin, apteekkiin tai sairaanhoitajaan. 

	
	

	K.
	Mitä jos lapsi ei niele kaikkea lääkettä?

	V.
	Ota yhteys lääkäriin, apteekkiin tai sairaanhoitajaan.

	
	

	K.
	Mitä jos lapsi nielee liikaa lääkettä?

	V.
	Ota heti yhteys lääkäriin, apteekkihenkilökuntaan tai sairaanhoitajaan.



JOS SINULLA ON KYSYTTÄVÄÄ TAI HALUAT LISÄTIETOA ADCIRCA‑ORAALISUSPENSIOSTA
Jos sinulla on kysyttävää tai haluat lisätietoa ADCIRCA‑oraalisuspensiosta
	•	Ota yhteys lääkäriin, apteekkihenkilökuntaan tai sairaanhoitajaan.
•	Ota yhteys Lillyyn. 
 www.xxxx.com
	



Lue valmisteyhteenveto ja rasiassa oleva ADCIRCA‑pakkausseloste kokonaan saadaksesi lisätietoa lääkkeestäsi.

Jos sinulla on kysyttävää tai haluat lisätietoa ADCIRCA‑oraalisuspensiosta
Jos sinulla on kysyttävää oraalisuspensioruiskusta tai ongelmia ruiskun kanssa, kysy neuvoa Lillyltä tai lääkäriltä, apteekkihenkilökunnalta tai sairaanhoitajalta. Ilmoita kaikista LÄÄKINNÄLLISEEN LAITTEESEEN LIITTYVISTÄ VALITUKSISTA tai HAITTAVAIKUTUKSISTA (myös EPÄILLYISTÄ VAKAVISTA HAITTATAPAHTUMISTA) Lillylle.

